Wobɛtɔ Wo Bo Ase Atwɛn Anaa?—Yakobo 5:8 | Adesua\nKENKAN WƆ Afrikaans Albanian American Sign Language Amharic Amis Angolan Sign Language Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Chiyao Chol Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Edo Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mbunda Mexican Sign Language Mingrelian Mixe (North Central) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Tswana Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Mo nso munnya ntoboase.”—YAK. 5:8.\nNNWOM: 114, 79\nDɛn na ɛkyerɛ sɛ obi wɔ ntoboase?\nDɛn na ɛboaa mmarima ne mmea a wɔtenaa ase tete no ma wɔtwɛn Yehowa?\nDɛn na Yehowa ne Yesu ayɛ a ɛkyerɛ sɛ wɔwɔ ntoboase?\n1, 2. (a) Dɛn na ebetumi ama yɛabisa sɛ: “Enkosi da bɛn”? (b) Sɛ yesusuw anokwafo a wɔtenaa ase tete no nhwɛso ho a, ɛbɛboa yɛn sɛn?\n“ENKOSI da bɛn?” Odiyifo Yesaia ne odiyifo Habakuk anokwafo no na wobisaa saa asɛm no. (Yes. 6:11; Hab. 1:2) Bere a Ɔhene Dawid rekyerɛw Dwom 13 no, ɔno nso bisae mpɛn nnan sɛ: ‘Enkosi da bɛn?’ (Dw. 13:1, 2) Yɛn Awurade Yesu Kristo mpo, bere a ebinom a wɔwɔ ne bere so annya ne mu gyidi no, obisaa saa asɛm no. (Mat. 17:17) Enti ɛtɔ da na yɛn nso yebisa asɛm a ɛte saa a, ɛnyɛ nwonwa.\n2 Dɛn na ebetumi ama yɛabisa sɛ: “Enkosi da bɛn”? Ebia na obi abu yɛn atɛnkyea, anaa mmerewabɔ ne nkwakoraabɔ reteetee yɛn. Ebi nso a na yɛreko yare bi. Anaasɛ “mmere a emu yɛ den” yi ama yɛn ho hiahia yɛn. (2 Tim. 3:1) Ebetumi nso aba sɛ nneɛma bɔne a nkurɔfo yɛ no ama yɛrehaahae. Ne nyinaa mu no, biribi wɔ hɔ a ebetumi ahyɛ yɛn den. Ɛne sɛ, Yehowa asomfo anokwafo a wɔtenaa ase tete no nso bisaa asɛm koro no ara. Obiara anka wɔn anim sɛ wobisaa saa asɛm no!\n3. Sɛ yehyia ɔhaw bi a emu yɛ den a, dɛn na ɛbɛboa yɛn?\n3 Ɛnde, sɛ yehyia ɔhaw bi a emu yɛ den a, dɛn na ɛbɛboa yɛn? Yehowa honhom kaa osuani Yakobo a ɔyɛ Yesu nua no ma ɔkyerɛw asɛm bi maa yɛn. Ɔkyerɛwee sɛ: “Enti anuanom, munnya ntoboase nkosi Awurade mmae.” (Yak. 5:7) Ampa, yɛn nyinaa hia ntoboase. Nanso, dɛn na yɛbɛyɛ de akyerɛ sɛ yɛwɔ saa suban pa yi?\nDƐN NE NTOBOASE?\n4, 5. (a) Dɛn na yɛbɛyɛ de akyerɛ sɛ yɛwɔ ntoboase? (b) Osuani Yakobo ma yehu ade baako a ɛkyerɛ sɛ obi wɔ ntoboase. Mfatoho bɛn na ɔde kyerɛɛ mu? (Hwɛ mfonini a ɛwɔ adesua yi mfiase no.)\n4 Bible ma yehu sɛ, honhom kronkron na ɛma obi nya ntoboase anaa abodwokyɛre. Sɛ Onyankopɔn nsa nnim a, nnipa a wɔtɔ sin ntumi nnya ntoboase sɛnea ɛsɛ. Ntoboase yɛ akyɛde a efi Onyankopɔn hɔ. Sɛ yɛwɔ ntoboase a, ɛma ɛda adi paa sɛ yɛdɔ no. Afei nso, sɛ yenya ntoboase a, ɛkyerɛ sɛ yɛdɔ afoforo. Sɛ obi nni ntoboase koraa a, ebetumi ama ne dɔ ano adwo. Nanso sɛ ɔwɔ ntoboase a, ne dɔ bɛyɛ kɛse. (1 Kor. 13:4; Gal. 5:22) Yɛka sɛ obi wɔ ntoboase anaa abodwokyɛre a, ɛkyerɛ sɛ ɔwɔ suban pa ahorow bi. Ɛho nhwɛso ne sɛ, obi a ɔwɔ ntoboase wɔ boasetɔ nso. Sɛ yɛwɔ boasetɔ na yehyia ɔhaw bi a, ɛboa yɛn ma yetumi de adwempa gyina ano. (Kol. 1:11; Yak. 1:3, 4) Afei nso, sɛ obi a ɔwɔ ntoboase rehu amane a, ɔnyɛ bi ntua ka. Ogyina pintinn ɛmfa ho nea ɛbɛto no biara. Bio nso, Bible hyɛ yɛn nkuran sɛ yemfi yɛn koma nyinaa mu ntwɛn. Yebehu ntoboase a yɛreka ho asɛm yi wɔ Yakobo 5:7, 8. (Kenkan.)\n5 Adɛn nti na ehia sɛ yɛtɔ yɛn bo ase twɛn Yehowa? Yakobo de yɛn totoo okuafo ho. Okuafo yɛ adwumaden dua ne nnɔbae, nanso ɔrentumi nkyerɛ sɛ osu bɛtɔ anaa owia bɛbɔ. Afei nso, ɔrentumi nkyerɛ sɛ ne nnɔbae no bɛyɛ yiye anaa ɛrenyɛ yiye. Saa ara nso na ɔrentumi mma nnɔbae no nnyin ntɛmntɛm. Ogye tom sɛ ɛsɛ sɛ ɔtɔ ne bo ase twɛn “asase so aba a ɛsom bo no.” Yɛn nso, bere a yɛretwɛn ama Yehowa bɔhyɛ nyinaa aba mu no, nneɛma pii wɔ hɔ a yɛrentumi nyɛ ho hwee. (Mar. 13:32, 33; Aso. 1:7) Ɛsɛ sɛ yesuasua okuafo no na yɛtɔ yɛn bo ase twɛn.\n6. Dɛn na odiyifo Mika yɛe a yebetumi asua?\n6 Nneɛma a ɛrekɔ so nnɛ no te sɛ nea ɛkɔɔ so wɔ odiyifo Mika bere so no. Mika tenaa ase wɔ ɔhemmɔne Ahas bere so. Saa bere no, na kɛtɛasehyɛ ne porɔwee abu so. Nokwasɛm ne sɛ, na nnipa no ‘yɛ bɔne frenkyemm.’ (Kenkan Mika 7:1-3.) Mika hui sɛ, nea ɛrekɔ so no, ɔno ankasa rentumi nyɛ ho hwee. Enti dɛn na ɔyɛe? Ɔkae sɛ: “Me de, Yehowa ara na mehwɛ no. Mede ntoboase bɛtwɛn me nkwagye Nyankopɔn no. Me Nyankopɔn betie me.” (Mika 7:7) Yɛn nso, ɛsɛ sɛ yesuasua Mika na ‘yɛde ntoboase twɛn.’\n7. Sɛ yɛretwɛn Yehowa a, ɛno nkyerɛ sɛ ɛsɛ sɛ yɛtena hɔ kwa twɛn ma ne bɔhyɛ ahorow ba mu. Adɛn ntia?\n7 Sɛ yɛwɔ gyidi te sɛ Mika a, yebefi yɛn pɛ mu atwɛn Yehowa. Yɛnte sɛ ɔdeduani bi a ɔda afiase retwɛn ama wɔakokum no. Amemenemfe na ɔdeduani no de twɛn; ɛnyɛ nea ɔpɛ ne sɛ obewu. Nanso yɛn deɛ yɛnte saa koraa! Yefi yɛn pɛ mu twɛn Yehowa efisɛ yenim sɛ obedi ɛbɔ a wahyɛ no so. Sɛ bere a ɛsɛ no du pɛ, ɔbɛma yɛn daa nkwa! Enti ‘yenya boasetɔ kosi ase, na yɛde anigye nya abodwokyɛre.’ (Kol. 1:11, 12) Nanso sɛ yɛamfa anigye antwɛn na yenwiinwii sɛ Yehowa yɛ nyaa dodo a, ɛremma Onyankopɔn ani nnye.—Kol. 3:12.\nANOKWAFO BI A WƆTƆƆ WƆN BO ASE TWƐNEE\n8. Sɛ yɛredwinnwen mmea ne mmarima anokwafo a wɔtenaa ase tete no ho a, dɛn na ɛsɛ sɛ yɛkae?\n8 Mmea ne mmarima a wɔtenaa ase no tɔɔ wɔn bo ase twɛn maa Yehowa bɔhyɛ ahorow baa mu. Sɛ yɛkae nea wɔyɛe no a, ɛbɛma yɛatɔ yɛn bo ase atwɛn. (Rom. 15:4) Sɛ yɛredwinnwen nea wɔyɛe no ho a, ɛsɛ sɛ yɛkae bere tenten a wɔde twɛnee, nea enti a wofi wɔn komam twɛnee, ne nhyira a wonyae.\nAbraham twɛnee mfe pii ansa na wɔrewo ne mmanana Esau ne Yakob (Hwɛ nkyekyɛm 9, 10)\n9, 10. Bere tenten sɛn na Abraham ne Sara de twɛn Yehowa?\n9 Momma yɛnhwɛ Abraham ne Sara. Wɔka “wɔn a wɔnam gyidi ne boasetɔ so nya bɔhyɛ ahorow no” ho. Kyerɛwnsɛm no ma yehu sɛ “bere a Abraham nyaa boasetɔ no,” ne nsa kaa bɔhyɛ bi. Ná Yehowa ahyɛ bɔ sɛ obehyira no na wama n’asefo adɔɔso. (Heb. 6:12, 15) Adɛn nti na na ehia sɛ Abraham nya ntoboase? Ɛno ara ne sɛ, na ɛbɛkyɛ ansa na bɔhyɛ no aba mu. Apam a Yehowa ne Abraham yɛe no fii ase yɛɛ adwuma Nisan 14, 1943 A.Y.B. Ɛyɛ saa bere no na Abraham, Sara, ne wɔn fiefo twaa Asubɔnten Eufrate kɔɔ Bɔhyɛ Asase no so. Ɛno akyi, Abraham twɛnee mfe 25 ansa na ɔrewo ne ba Isak wɔ afe 1918 A.Y.B. Afei ɔsan twɛnee mfe 60 ansa na wɔrewo ne mmanana Esau ne Yakob wɔ afe 1858 A.Y.B.—Heb. 11:9.\n10 Asase a Abraham nyae no, na ne kɛse te sɛn? Kyerɛwnsɛm no ka sɛ: “[Yehowa amma Abraham asase] sɛ agyapade, wannya ɔnammɔn biako mpo na mmom ɔhyɛɛ bɔ sɛ ɔde bɛma no sɛ agyapade, na n’akyi no ɔde bɛma n’asefo, nanso saa bere no na onni ba.” (Aso. 7:5) Bere a Abraham twaa Asubɔnten Eufrate no, mfe 430 twaam ansa na n’asefo rebɛyɛ ɔman ama wɔde saa asase no ama wɔn.—Ex. 12:40-42; Gal. 3:17.\n11. Adɛn nti na Abraham tɔɔ ne bo ase twɛn Yehowa, na nhyira bɛn na obenya?\n11 Esiane sɛ na Abraham wɔ Yehowa mu gyidi nti, ɔtɔɔ ne bo ase twɛnee. (Kenkan Hebrifo 11:8-12.) Ɛwom sɛ bɔhyɛ no nyinaa amma mu wɔ Abraham bere so deɛ, nanso ɔde anigye twɛnee. Sɛ wonyan Abraham ba paradise asase so a, wo deɛ hwɛ sɛnea n’ani begye! Ɛbɛyɛ no nwonwa sɛ obehu sɛ Bible mu nsɛm pii fa ɔne n’asefo ho. * Sɛ wonyan no na obehu sɛ Yehowa atirimpɔw a ɛfa aseni a wɔhyɛɛ ne ho bɔ no, ɔka ho bi paa na ɛbaa mu a, hwɛ sɛnea n’ani begye afa! Ntoboase a onyae no, akyinnye biara nni ho sɛ ɔbɛte nka sɛ anyɛ kwa.\n12, 13. Adɛn nti na na ehia sɛ Yosef tɔ ne bo ase, na suban pa bɛn na na ɔwɔ?\n12 Abraham nanankansowa Yosef nso tɔɔ ne bo ase twɛnee. Ntɛnkyea a wobuu no no, na ani yɛ nyan paa. Bere a odii bɛyɛ mfe 17 no, ne nuanom tɔn no kɔɔ nkoasom mu. Ɛno akyi, wotwaa asɛm too ne so sɛ anka ɔreto ne wura yere mmonnaa. Wei ma wɔde no kɔtoo afiase de dade kyekyeree no. (Gen. 39:11-20; Dw. 105:17, 18) Nneɛma pa a ɔyɛe nyinaa akyi no, ɛte sɛ nea wɔde bɔne mmom na etuaa no ka. Nanso mfe 13 akyi no, biribiara sesae ntɛmntɛm. Woyii no fii afiase, na wɔbɔɔ n’aba so ma ɔbɛyɛɛ Egypt hene abadiakyiri.—Gen. 41:14, 37-43; Aso. 7:9, 10.\n13 Wohwɛ a, ntɛnkyea a wobuu Yosef no maa ne bo fuwii anaa? Onyaa adwene sɛ Yehowa, ne Nyankopɔn ama ne nsa asi fam anaa? Dabi. Dɛn na ɛboaa Yosef ma ɔtɔɔ ne bo ase twɛnee? Ɛyɛ Yehowa mu gyidi a na ɔwɔ ntia. Ohui sɛ Yehowa nnyaee n’akyi di. Yehu wei wɔ asɛm a ɔka kyerɛɛ ne nuanom no mu. Ɔkae sɛ: “Munnsuro; adɛn, metumi agyina Onyankopɔn ananmu anaa? Mo de, na anka mopɛ me bɔne, nanso na Onyankopɔn adwene ne sɛ ɔbɛma biribi pa afi mu aba na ɔde agye nnipa bebree nkwa, sɛnea ada adi nnɛ yi.” (Gen. 50:19, 20) Ewiee ase no, Yosef hui sɛ eye paa sɛ ɔtɔɔ ne bo ase twɛnee.\n14, 15. (a) Ntoboase a Dawid nyae no, adɛn nti na ɛyɛ soronko? (b) Dɛn na ɛboaa Dawid ma ɔtɔɔ ne bo ase twɛnee?\n14 Wobuu Ɔhene Dawid nso ntɛnkyea mpɛn pii. Bere a ɔyɛ abofra no, Yehowa sraa no sɛ daakye ɔno na ɔbɛyɛ Israel hene. Nanso, Dawid twɛnee bɛyɛ mfe 15 ansa na ɔrebedi ade wɔ n’abusuakuw mu. (2 Sam. 2:3, 4) Saa bere no, Ɔhene Saul a wanni nokware no tuu n’ani sii Dawid so, na na ɔpɛ no akum no. * Dawid kyinkyinii sɛ ɔkobɔfo. Ná otumi kopue obi man so. Ɛtɔ da nso a, wobɛhwɛ na wakɔtena abodan mu wɔ sare so. Bere a Saul wui wɔ ɔko mu mpo no, na ɛsɛ sɛ Dawid kɔ so twɛn bɛyɛ mfe nson ansa na watumi adi Israel man no nyinaa so hene.—2 Sam. 5:4, 5.\n15 Adɛn nti na Dawid tɔɔ ne bo ase twɛnee? Dwom 13 mu no, Dawid bisae mpɛn nnan sɛ: ‘Enkosi da bɛn?’ Saa dwom no ara mu na ɔkyerɛɛ yɛn nea enti a ɔtoo ne bo ase twɛnee. N’anom asɛm ni: “Me de, w’adɔe so na mede me ho ato; ma me koma ani nnye wo nkwagye mu. Mɛto dwom ama Yehowa efisɛ ɔne me adi no yiye.” (Dw. 13:5, 6) Ná Dawid wɔ ahotoso sɛ Yehowa bɛda adɔe adi akyerɛ no. Ɔde anigye hwɛɛ kwan sɛ Yehowa begye no, na nneɛma pa a Yehowa yɛ maa no no, odwinnwen ho. Enti, Dawid hui sɛ mfaso wɔ so sɛ ɔbɛtwɛn.\nSɛ Yehowa ka sɛ yɛntɔ yɛn bo ase ntwɛn a, onim nea ɔreka. Ɔno ankasa nso tɔ ne bo ase twɛn\n16, 17. Sɛ yɛreka sɛnea yɛtɔ yɛn bo ase twɛn a, nhwɛso pa bɛn na Yehowa Nyankopɔn ne Yesu Kristo ayɛ ama yɛn?\n16 Sɛ Yehowa ka sɛ yɛntɔ yɛn bo ase ntwɛn a, onim nea ɔreka. Ɔno ankasa nso tɔ ne bo ase twɛn. Yɛreka obi a watɔ ne bo ase atwɛn paa a, ɔne Yehowa. (Kenkan 2 Petro 3:9.) Satan kae wɔ Eden turom sɛ Yehowa tumidi mfata. Nanso Yehowa de ntoboase atwɛn mfe mpempem pii sɛnea ɛbɛyɛ a obesiesie asɛm no korakora. ‘Ɔretwɛn’ sɛ bere bɛso ama watew ne din ho koraa. Wei bɛma “wɔn a wɔtwɛn no” no anya nhyira a ɛso bi nni.—Yes. 30:18.\n17 Yesu nso, ɔtɔ ne bo ase twɛn. Yesu kuraa ne mũdi mu kosii owu mu wɔ asase so. Afe 33 Y.B. no, ɔde ne ho kɔkyerɛɛ n’Agya sɛ wabɔ agyede afɔre no awie. Nanso, na ɛsɛ sɛ ɔtwɛn kosi afe 1914 ansa na wafi ase adi tumi. (Aso. 2:33-35; Heb. 10:12, 13) Bio nso, gye sɛ Yesu Mfirihyia Apem Nniso no ba awiei ansa na wɔasɛe n’atamfo nyinaa. (1 Kor. 15:25) Ebedu saa bere no, na Yesu atwɛn akyɛ. Nanso yebetumi anya awerɛhyem sɛ n’ani begye sɛ ɔtwɛnee.\nDƐN NA ƐBƐBOA YƐN?\n18, 19. Dɛn na ɛbɛboa yɛn ama yɛatɔ yɛn bo ase atwɛn?\n18 Nea yɛasusuw ho yi ama yɛahu sɛ ehia sɛ yɛn mu biara tɔ ne bo ase twɛn. Nanso dɛn na ɛbɛboa yɛn ama yɛayɛ saa? Bɔ Onyankopɔn mpae sɛ ɔmma wo honhom kronkron. Kae sɛ abodwokyɛre anaa ntoboase yɛ honhom no aba. (Efe. 3:16; 6:18; 1 Tes. 5:17-19) Kotow srɛ Yehowa sɛ ɔmmoa wo na nya boasetɔ.\n19 Kae nso sɛ, Abraham, Yosef, ne Dawid tɔɔ wɔn bo ase twɛn maa Yehowa bɔhyɛ ahorow baa mu. Nea ɛboaa wɔn ne sɛ, na wɔwɔ Yehowa mu gyidi. Afei, sɛnea Yehowa ne wɔn dii no ma wonyaa ne mu ahotoso. Ɛnyɛ nea ɛbɛboa wɔn nkutoo anaa nea ɛbɛma wɔn ho adwo wɔn na wɔde wɔn adwene sii so. Sɛ yedwinnwen sɛnea wɔn abrabɔ wiee wɔn no ho a, ɛbɛhyɛ yɛn nkuran ama yɛatɔ yɛn bo ase atwɛn.\n20. Dɛn na ɛsɛ sɛ yɛn mu biara si ne bo sɛ ɔbɛyɛ?\n20 Enti sɔhwɛ anaa amanehunu biara a yebehyia no, yɛasi yɛn bo sɛ ‘yɛde ntoboase bɛtwɛn.’ Nea ɛwom ne sɛ, ɛtɔ da a yɛn nso yebetumi abisa sɛ: “O Yehowa, enkosi da bɛn?” (Yes. 6:11) Nanso Onyankopɔn honhom kronkron betumi ahyɛ yɛn den. Enti yɛn mu biara asi ne bo sɛ ɔbɛka Yeremia asɛm yi bi: “Yehowa ne me kyɛfa, ɛno nti na mede ntoboase bɛtwɛn no no.”—Kwa. 3:21, 24.\n^ nky. 11 Sɛ wohwɛ Genesis nhoma no a, ti ahorow 15 fa Abraham asetena ho. Afei nso, nnipa a wɔkyerɛw Kristofo Hela Kyerɛwnsɛm no bɔɔ Abraham din bɛboro mpɛn 70.\n^ nky. 14 Saul dii ade bɛyɛ mfe mmienu ne kakra, na ɛno akyi Yehowa poo no. Nanso Yehowa maa kwan ma ɔkɔɔ so dii ade mfe 38 ansa na ɔrewu.—1 Sam. 13:1; Aso. 13:21.


Nea Ɛto So Abien A Ɔde Kɔmaa Korintofo 9:1-15\nNea ɛsɛ sɛ ɛhyɛ wɔn nkuran ma wɔkyɛ ade (1-15)\nOnyankopɔn dɔ nea ɔde anigye kyɛ ade (7)\n9 Na ɔsom a yɛde boa akronkronfo no+ de, ɛho nhia sɛ mekyerɛw ho asɛm brɛ mo, 2 efisɛ minim sɛ moayɛ krado, na ɛno nti mede mo hoahoa me ho kyerɛ Makedoniafo. Maka akyerɛ wɔn sɛ, afe ni na Akaiafo yɛɛ krado sɛ wɔbɛboa, na mo ahokeka no akanyan wɔn mu dodow no ara. 3 Nanso meresoma anuanom no, sɛnea ɛbɛyɛ a, hoa a yɛde mo hoahoa yɛn ho sɛ mopɛ sɛ moboa no renyɛ kwa, na ɛbɛma moayɛ krado sɛ mobɛboa, sɛnea mekae sɛ mobɛyɛ no ara. 4 Anyɛ saa na sɛ Makedoniafo ne me ba, na wɔbɛto sɛ monyɛɛ krado a, ɛnyɛ yɛn nko ara na yɛn ani bewu sɛ yenyaa mo mu awerɛhyem; mo nso mo ani bewu bi. 5 Enti mihui sɛ ɛho hia sɛ mehyɛ anuanom no nkuran ma wodi kan ba mo nkyɛn, na ama moapɛ akyɛde a muyii mo yam hyɛɛ ho bɔ no ato hɔ. Ɛba saa a, yɛbɛba no, na akyɛde no wɔ hɔ dedaw. Ɛno bɛkyerɛ sɛ mo ara na muyii mo yam de mae, na ɛnyɛ sɛ yɛhyɛɛ mo. 6 Asɛm no ara ne sɛ, obiara a ogu no pɛpɛe so no, obetwa no pɛpɛe so, na obiara a ogu pii no, obetwa pii.+ 7 Obiara nyɛ no sɛnea wasusuw wɔ ne komam, ɛnyɛ amemenemfe anaa ɔhyɛ so,+ efisɛ Onyankopɔn dɔ nea ɔde anigye kyɛ ade.+ 8 Bio nso, Onyankopɔn betumi ama n’adom nyinaa abu so ama mo, sɛnea ɛbɛyɛ a bere nyinaa mubenya nea ɛbɛso mo wɔ biribiara mu, na moanya pii nso de ayɛ adwuma pa biara.+ 9 (Sɛnea wɔakyerɛw sɛ: “Wakyɛ ade pii;* wama ahiafo ade. Ne trenee wɔ hɔ daa.”+ 10 Na Nea ɔma ogufo nya aba pii, na ɔma nkurɔfo paanoo di no, ɔbɛma aba a mugu no adɔɔso, na wama moatwa mo trenee so aba bebree.) 11 Biribiara mu, munya mo ho na ama moayɛ adɔe wɔ akwan nyinaa so, na ɛnam yɛn so ama Onyankopɔn anya aseda; 12 efisɛ ɔsom a yɛde boa nkurɔfo yi, ɛnyɛ akronkronfo nko ara na ɛma wonya nea wohia biara,+ na mmom ɛma nnipa nya nneɛma pii a wobegyina so de aseda bebree ama Onyankopɔn. 13 Mmoa* a yɛde boa wɔn a wɔakɔ ahokyere mu no ma wonya adanse de hyɛ Onyankopɔn anuonyam. Efisɛ sɛnea moboa nkurɔfo no kyerɛ sɛ mo ankasa de asɛmpa a moka fa Kristo ho no bɔ mo bra. Ɛnyɛ ɛno nko. Mmom mosan yi mo yam de mo ntoboa kɔma wɔn ne obiara.+ 14 Na wɔbɔ mpae* ma mo de kyerɛ sɛ wɔdɔ mo, esiane Onyankopɔn adom a ɛboro so wɔ mo so no nti. 15 Aseda nka Onyankopɔn wɔ n’akyɛde a ɛso bi nni no ho.\n^ Anaa “Wayi ne yam akyɛ ade.”\n^ Anaa “wɔkotow srɛ.”


John 13 NIV – Yohane 13 AKCB | Biblica\nJohn 13 NIV – Yohane 13 AKCB\nYesu Hohoro Nʼasuafo Anan Ase\n1Ade rebɛkye ama Twam Afahyɛ no adu no, Yesu huu sɛ afei bere aso sɛ ofi wiase kɔ nʼAgya nkyɛn. Yesu yɛ obi a na ɔdɔ nʼakyidifo, na ɔdɔɔ wɔn kosii sɛ owui.\n2Bere a na Yesu ne nʼasuafo te adidii no, ɔbonsam kɔhyɛɛ Yuda Iskariot a ɔyɛ Simon ba no mu sɛ onyi Yesu mma. 3Yesu nim sɛ nʼAgya de tumi nyinaa ahyɛ ne nsa, na ofi Onyankopɔn nkyɛn na ɔbae, na ɔresan akɔ ne nkyɛn. 4Yesu sɔre fii didipon no ho, yii nʼatade nguguso guu hɔ, de mpepaho twaa nʼasen. 5Ohwiee nsu guu guasɛn bi mu na ofii ase hohoroo asuafo no anan ase de mpepaho no pepae.\n6Bere a Yesu duu Simon Petro so no, Petro bisaa no se. “Awurade, worebɛhohoro me nan ase ana?”\n7Yesu buaa no se, “Nea mereyɛ yi, worente ase mprempren, nanso akyiri no wobɛte ase.”\n8Petro ampene asɛm a ɔkae no so kae se, “Ɛnyɛ wo na ɛsɛ sɛ wohohoro mʼanan ase.”\nYesu ka kyerɛɛ no se, “Sɛ manhohoro wʼanan ase a na wonka me ho.”\n9Simon Petro kae se, “Awurade, ɛno de na ɛnyɛ mʼanan ase nko, na mmom me nsa ho ne me tirim nso ka ho.”\n10Yesu ka kyerɛɛ no se, “Obiara a waguare no aguaree ho nhia no bio gye nʼanan ase nko na ɛsɛ sɛ ɔhohoro, ne nipadua no de, efi biara nni ho. Mo nyinaa ho afi, gye mo mu baako pɛ.” 11Na Yesu nim onipa ko a ɔrebeyi no ama no, ɛno nti na ɔkae se ɛnyɛ wɔn nyinaa na wɔn ho afi no.\n12Yesu hohoroo wɔn anan ase wiei no, ɔfaa nʼatade nguguso no hyɛe, san kɔtenaa didipon no ho. Afei obisaa nʼasuafo no se, “Mote nea mayɛ yi ase ana? 13Mofrɛ me ‘Kyerɛkyerɛfo’ ne ‘Awurade’ a mudi me frɛ; efisɛ ɛno ne nea meyɛ. 14Sɛ me a meyɛ mo Awurade ne Kyerɛkyerɛfo no mpo ahohoro mʼanan ase a ɛno de, na ɛsɛ sɛ mo nso mohohoro hohoro mo ho mo ho anan ase. 15Mayɛ eyi de ayɛ nhwɛso ama mo sɛnea mo nso mobɛyɛ saa ara. 16Mereka nokware akyerɛ mo se, akoa nsen ne wura; saa ara na ɔsomafo nso nsen nea ɔsomaa no no. 17Afei a moate nea meyɛe no ase yi, sɛ moyɛ saa bi a mubenya nhyira.\n18“Ɛnyɛ mo nyinaa na mereka saa asɛm yi akyerɛ mo, minim wɔn a mayi wɔn. Nanso ɛsɛ sɛ Kyerɛwsɛm a ɛka se, ‘Onipa a ɔne me to nsa didi no beyi me ama’ no ba mu.\n19“Mereka eyinom nyinaa akyerɛ mo ansa na aba mu sɛnea ɛbɛyɛ a mubegye adi. 20Mereka nokware akyerɛ mo se, obiara a obegye nea masoma no no gye me nso, na obiara a ogye me nso no gye nea ɔsomaa me no.”\nYesu Hyɛ Nea Obeyi No Ama Ho Nkɔm\n21Yesu kaa eyinom nyinaa wiei no, ne ho yeraw no ma ɔpaee mu kae se, “Mereka nokware akyerɛ mo, mo mu baako beyi me ama!”\n22Asuafo no de ahodwiriw hwehwɛɛ wɔn ho wɔn ho anim pɛɛ sɛ wohu nea ɔde no no. 23Na asuafo no mu baako a Yesu pɛ nʼasɛm no te ne nkyɛn pɛɛ. 24Simon Petro buu nʼani se, “Bisa no na ɔnkyerɛ wo onipa ko a ɔreka ne ho asɛm no.”\n25Ɛno nti saa osuani no twiw bɛn Yesu bisaa no se, “Awurade, ɛyɛ hena?”\n26Yesu buae se, “Nea mede brodo bɛbɔ mu ama no no, ɔno na obeyi me ama.” Na ɔde brodo bɔɔ mu maa Yuda Iskariot a ɔyɛ Simon ba no. 27Bere a Yuda gyee brodo no pɛ, na ɔbonsam bɛhyɛɛ ne mu.\nYesu ka kyerɛɛ no se, “Nea wopɛ sɛ woyɛ no, yɛ no ntɛm!” 28Wɔn a na wɔte adidii no mu biara ante asɛm a Yesu ka kyerɛɛ no no ase. 29Esiane sɛ Yuda na ɔhwɛ asuafo no sika so nti, na wosusuw sɛ Yesu reka akyerɛ no se ɔnkɔtɔ biribi a ɛho hia ma afahyɛ no anaasɛ ɔnkɔma ahiafo biribi. 30Yuda gyee brodo no pɛ na ofii adi; saa bere no na ɛyɛ anadwo.\n31Yuda fii adi kɔe akyi no, Yesu kae se, “Afei na Onipa Ba no anuonyam ada adi; na Onyankopɔn nam Ɔba no so ada nʼanuonyam adi. 32Na sɛ ɛnam Ɔba no so na Onyankopɔn anuonyam da adi a, Onyankopɔn nso nam ne tumi so bɛda Onipa Ba no anuonyam adi. Ɔbɛyɛ eyi ntɛm so.\n33“Me mma, ɛrenkyɛ biara na megyaw mo hɔ. Sɛnea meka kyerɛɛ Yudafo mpanyin no, mobɛhwehwɛ me nanso morentumi mma faako a merekɔ hɔ no.\n34“Ahyɛde foforo na mede regyaw mo sɛ, ‘Monnodɔ mo ho mo ho sɛnea medɔ mo no. 35Na sɛ mododɔ mo ho mo ho a obiara behu sɛ moyɛ mʼasuafo.’ ”\n36Simon Petro bisaa Yesu se “Awurade, ɛhe na worekɔ?” Yesu buaa no se, “Faako a merekɔ no de, worentumi nni mʼakyi; daakye bi wobɛba abɛka me ho.”\n37Petro bisaa no se, “Awurade, adɛn nti na merentumi nni wʼakyi saa bere yi? Ɛyɛ owu mpo a, mewu ama wo.”\n38Yesu bisaa no se, “Woasiesie wo ho ampa ara sɛ wubewu ama me ana? Mereka nokware akyerɛ wo se, ansa na akokɔ bɛbɔn no, na woapa me mprɛnsa.”\nAKCB : Yohane 13


1. Korinter 10 LB – 1 Korintofoɔ 10 ASCB | Biblica\n1. Korinter 10 LB – 1 Korintofoɔ 10 ASCB\n1 Korintofoɔ 10:1-33\n1Anuanom, mepɛ sɛ metwe mo adwene ba nsɛm a ɛtoo yɛn nananom a wɔdii Mose akyi no so. Omununkum bɔɔ wɔn nyinaa ho ban maa wɔn nyinaa faa Ɛpo Kɔkɔɔ no mu asomdwoeɛ mu. 2Omununkum no ne Ɛpo no mu, wɔbɔɔ wɔn nyinaa asu sɛ Mose akyidifoɔ. 3Wɔn nyinaa dii honhom fam aduane 4na wɔnom honhom fam anonneɛ. Wɔnom honhom botan a na ɔne wɔn nam no mu nsuo; na saa ɔbotan no yɛ Kristo no ankasa. 5Yeinom nyinaa akyi no, na Onyankopɔn ani nsɔ wɔn mu pii, enti na wɔn amu guguu basaa wɔ ɛserɛ no so hɔ no.\n6Seesei, yeinom nyinaa yɛ nhwɛsoɔ ma yɛn na ɛbɔ yɛn kɔkɔ nso sɛ, ɛnsɛ sɛ yɛpɛ bɔne sɛdeɛ wɔyɛeɛ no, 7ɛnna ɛnsɛ sɛ yɛsom ahoni sɛdeɛ wɔn mu bi yɛeɛ no. Sɛdeɛ Atwerɛsɛm no ka sɛ, “Nnipa no tenaa ase, didi nomee, na wɔgoroo abosomgorɔ.” 8Ɛnsɛ sɛ yɛbɔ adwaman, sɛdeɛ wɔn mu bi yɛeɛ no na da koro wɔn mu ɔpeduonumiɛnsa wuwuiɛ no. 9Ɛnsɛ sɛ yɛsɔ Awurade hwɛ sɛdeɛ wɔn mu bi yɛeɛ no maa awɔ kekaa wɔn kunkumm wɔn no. 10Ɛnsɛ sɛ monwiinwii sɛdeɛ wɔn mu bi yɛeɛ maa ɔsɛe ɔbɔfoɔ sɛee wɔn no.\n11Yeinom nyinaa baa wɔn so de yɛɛ nhwɛsoɔ maa afoforɔ. Na wɔtwerɛ guu hɔ sɛ kɔkɔbɔ maa yɛn. Ɛfiri sɛ, yɛte hɔ sɛ ɛrenkyɛre na ɛberɛ no aba awieeɛ. 12Obiara a ɔdwene sɛ ɔgyina hɔ no, ɔnhwɛ yie na wanhwe ase. 13Sɔhwɛ biara a aba wʼakwan mu no yɛ deɛ ɛba nnipa akwan mu. Esiane sɛ Onyankopɔn di ne bɔhyɛ so enti, ɔremma ho ɛkwan mma sɔhwɛ a ɛboro wʼahoɔden so nto wo. Sɛ sɔhwɛ ba wo so a, ɔbɛma wo ahoɔden ama woatumi agyina ano, na woanya ho nyansa nso.\n14Enti me nnamfo pa, montwe mo ho mfiri ahonisom ho. 15Mekasa kyerɛ mo sɛ anyansafoɔ. Asɛm a meka no mommua mfa. 16Sɛ yɛnom kuruwa a wɔahyira so no ano a, na ɛnyɛ Kristo mogya ayɔnkofa no anaa? Burodo a yɛbubu mu no nso, sɛ yɛdi a, na ɛnyɛ Kristo onipadua ayɔnkoyɛ anaa? 17Esiane sɛ burodo no yɛ baako na yɛdi no wɔ ɔhonam korɔ mu enti, ɛwom sɛ yɛ dɔɔso deɛ, nanso yɛn nyinaa yɛ nnipa baako.\n18Monhwɛ Israelman. Wɔn a wɔdi afɔdeɛ aduane no ne afɔrebukyia no wɔ ayɔnkoyɛ. 19Mebisa sɛ, afɔrebɔdeɛ a wɔde ama ohoni no yɛ biribi anaa ohoni no na ɔyɛ biribi? 20Dabi, asɛm a mereka ne sɛ, deɛ wɔde abɔ afɔdeɛ wɔ ɔbosonsomni afɔrebukyia so no, wɔde ama ahonhommɔne na ɛnyɛ Onyankopɔn. Mempɛ sɛ mode mo ho bɛhyɛnehyɛne ahonhommɔne. 21Morentumi nnom Awurade kuruwa ano na monsane nnom ahonhommɔne kuruwa ano. Saa ara na morentumi nnidi wɔ Awurade ɛpono so na monsane nnidi wɔ ahonhommɔne ɛpono nso so. 22Anaa mopɛ sɛ yɛma Awurade twe ninkunu? Yɛgye di sɛ yɛyɛ den sene no anaa?\n23Wɔka sɛ, “Woama yɛn ho ɛkwan sɛ yɛnyɛ biribiara a yɛyɛ.” Nanso, ɛnyɛ biribiara na ɛyɛ. “Wɔama yɛn ho ɛkwan sɛ yɛnyɛ biribiara.” Nanso, ɛnyɛ biribiara na ɛtumi boa yɛn. 24Ɛnsɛ sɛ obiara pɛ ne nko ne yiedie na mmom, ɛsɛ sɛ ɔhwehwɛ afoforɔ nso yiedie.\n25Adwenemdahɔ enti motumi tɔ biribiara a wɔtɔn wɔ dwa so di a mommisa ho asɛm biara. 26Ɛfiri sɛ, Atwerɛsɛm no ka sɛ, “Asase ne deɛ ɛwɔ so nyinaa yɛ Awurade dea.”\n27Obi a ɔnyɛ ogyidini frɛ wo adidi na woyɛ wʼadwene sɛ wobɛkɔ a, adwenemdahɔ enti, aduane a ɔde bɛma wo biara, di a wommisa ho asɛm biara. 28Nanso, sɛ obi ka kyerɛ wo sɛ, “Wɔde saa aduane yi maa ahoni” a, ɛsiane deɛ ɔbɔɔ wo saa amaneɛ no adwenemdahɔ enti, nni saa aduane no. 29Ɛno nyɛ wʼadwene, na ɛyɛ onipa a ɔbɔɔ wo saa amaneɛ no adwene. Obi bɛbisa sɛ, “Adɛn enti na obi adwene si mʼahofadie ho ɛkwan? 30Sɛ meda Awurade ase wɔ mʼaduane ho a, adɛn enti na aduane a mada ho ase no obi ka ho asɛm?”\n31Biribiara a mobɛyɛ no, sɛ moredidi o, sɛ morenom o, monyɛ mfa nhyɛ Onyankopɔn animuonyam. 32Monnyɛ biribiara mfa nha Yudafoɔ anaa amanamanmufoɔ anaa Onyankopɔn asafo. 33Monyɛ sɛdeɛ meyɛ no. Mema obiara ani gye deɛ meyɛ ho a mennwene mʼankasa me yiedie ho, na mmom, medwene yɛn nyinaa yiedie ho sɛdeɛ ɛbɛyɛ a wɔbɛgye wɔn nkwa.\nASCB : 1 Korintofoɔ 10


Elisabet Awo Ba | Nea Mmofra Betumi Asua Afi Bible Mu\nElisabet Awo Ba\nBere a wɔsan too Yerusalem afasu no wiei no, bɛboro mfe 400 twaa mu. Ná ɔsɔfo bi ne ne yere te kurow bi a ɛbɛn Yerusalem. Yɛfrɛ ɔbarima no Sakaria, ɛnna ɔbaa no de Elisabet. Ná wɔaware mfe pii, nanso na wonni mma. Da bi, Sakaria kɔhyew aduhuam wɔ asɔrefie kronkronbea hɔ, na ɔbɔfo Gabriel yii ne ho adi kyerɛɛ no. Ehu kaa Sakaria, nanso Gabriel kaa sɛ: ‘Nsuro. Mede asɛmpa fi Yehowa hɔ rebrɛ wo. Wo yere Elisabet bɛwo ɔbabarima, na yɛbɛfrɛ no Yohane. Yehowa ayi Yohane sɛ ɔmmɛyɛ adwuma titiriw bi.’ Sakaria bisaa ɔbɔfo no sɛ: ‘Mɛyɛ dɛn agye wo adi? Me ne me yere nyinaa anyin dodo sɛ yɛbɛwo ba.’ Gabriel kaa sɛ: ‘Onyankopɔn na wasoma me sɛ memmɛka saa asɛm yi nkyerɛ wo. Nanso esiane sɛ woannye me anni nti, worentumi nkasa kosi sɛ wɔbɛwo abofra no.’\nSaa da no deɛ, Sakaria hyɛɛ kronkronbea hɔ kyɛe paa. Enti afei bere a opuei no, na nnipa a wɔretwɛn wɔ abɔnten hɔ no pɛ sɛ wohu asɛm a asi. Ná Sakaria ntumi nkasa. Ne nsa nkutoo na na ɔde reyɛ nsɛnkyerɛnne. Enti nkurɔfo no huu sɛ Sakaria ate asɛm bi afi Onyankopɔn hɔ.\nBere bi akyi no, Elisabet nyinsɛnee. Ɔwoo ɔbabarima sɛnea ɔbɔfo no kae no. Elisabet nnamfo ne n’abusuafo bɛhwɛɛ abofra no. Wɔn ani gyee paa sɛ Elisabet awo ba. Elisabet kaa sɛ: ‘Yɛbɛfrɛ abofra no Yohane.’ Wɔn a wɔbɛhwɛɛ abofra no kaa sɛ: ‘Obiara nni w’abusua mu a ne din de Yohane. Fa abofra no papa din to no, na frɛ no Sakaria.’ Nanso Sakaria kyerɛw sɛ: ‘Ne din de Yohane.’ Ɛhɔ ara na Sakaria tumi kasaa bio! Abofra no ho nsɛm trɛw kɔɔ Yudea nyinaa, na nkurɔfo bisaa sɛ: ‘Abofra yi nyin a, ɔbɛyɛ onipa bɛn?’\nAfei honhom kronkron hyɛɛ Sakaria mã. Ɔhyɛɛ nkɔm sɛ: ‘Nhyira nka Yehowa. Ɔhyɛɛ Abraham bɔ sɛ ɔbɛma ogyefo bi abegye yɛn. Ɔno ne Mesia no. Yohane bɛyɛ odiyifo, na ɔno na obesiesie kwan mu ama Mesia no.’\nElisabet busuani Maria nso, biribi soronko sii n’asetenam. Yebehu ho asɛm wɔ ti a edi hɔ no mu.\n“Nnipa fam de eyi renyɛ yiye, nanso Onyankopɔn fam de, ade nyinaa betumi ayɛ yiye.”—Mateo 19:26\nNsɛmmisa: Asɛm bɛn na Gabriel ka kyerɛɛ Sakaria? Adwuma titiriw bɛn na na Yohane bɛyɛ?\nMateo 11:7-14; Luka 1:5-25, 57-79; Yesaia 40:3; Malaki 3:1\nYohane Siesiee Kwan Mu\nYohane nyin bɛyɛɛ odiyifo. Ɔkyerɛkyerɛɛ sɛ Mesia no reba. Nkurɔfo yɛɛ wɔn ade sɛn wɔ asɛm a ɔkae no ho?


7 Nsɛm yi akyi, Persia hene Artasasta+ ahenni mu no, Esra,+ Seraia+ ba, Asaria ba, Hilkia+ ba, 2 Salum+ ba, Sadok ba, Ahitab+ ba, 3 Amaria+ ba, Asaria+ ba, Meraiot+ ba, 4 Serahia+ ba, Usi+ ba, Buki+ ba, 5 Abisua+ ba, Finehas+ ba, Eleasar+ ba, ɔsɔfo panyin+ Aaron+ ba— 6 Esra yi fii Babilon kɔe; ná ɔyɛ ɔkyerɛwfo+ a ne ho akokwaw wɔ Mose mmara+ a Yehowa, Israel Nyankopɔn, de mae no mu na ɔhwɛ so kyerɛw bi, na ɔhene no maa no n’abisade nyinaa, efisɛ na Yehowa, ne Nyankopɔn, nsa wɔ no so.+ 7 Na Israel mma ne asɔfo+ ne Lewifo+ ne nnwontofo+ ne apon ano ahwɛfo+ ne Netinimfo+ no mu bi nso kɔɔ Yerusalem wɔ Ɔhene Artasasta+ afe a ɛto so ason mu. 8 Oduu Yerusalem ɔsram a ɛto so anum, ɔhene no afe a ɛto so ason mu. 9 Na ɔsram a edi kan no da a edi kan no, osiim fii Babilon, na ɔsram a ɛto so anum no da a edi kan no, okoduu Yerusalem efisɛ na ne Nyankopɔn papayɛ nsa wɔ no so.+ 10 Ná Esra asiesie+ ne koma sɛ ɔbɛhwehwɛ Yehowa mmara+ na wadi so,+ na wakyerɛkyerɛ+ ahyɛde+ ne atɛntrenee+ wɔ Israel. 11 Krataa a Ɔhene Artasasta de maa ɔsɔfo Esra, ɔkyerɛwfo+ a ɔhwɛ Yehowa mmara nsɛm ne n’ahyɛde a ɔde maa Israel no so kyerɛw bi, no mu nsɛm ni: 12 “Artasasta,+ ahene mu hene+ no, de kɔma ɔsɔfo Esra, ɔsoro Nyankopɔn+ no mmara kyerɛwfo: Asomdwoe nka wo.+ Afei tie, 13 mahyɛ mmara+ sɛ m’ahenni+ mu onipa biara a ɔyɛ Israelni ne wɔn asɔfo ne Lewifo a wɔpɛ sɛ wɔne wo kɔ Yerusalem no, wɔne wo nkɔ.+ 14 Ɔhene ne n’agyinatufo baason+ no de ahyɛde ama sɛ kɔhwehwɛ+ Yuda ne Yerusalem mu sɛnea wo Nyankopɔn+ mmara+ a ɛwɔ wo nsam no kyerɛ. 15 Fa dwetɛ ne sika a ɔhene ne n’agyinatufo ayi wɔn yam de ama+ no kɔma Israel Nyankopɔn a ne tenabea wɔ Yerusalem+ no, 16 na fa dwetɛ ne sika a wubenya wɔ Babilon mantam no nyinaa mu ne akyɛde a ɔman no+ ne asɔfo beyi wɔn yam de ama wɔn Nyankopɔn fie+ a ɛwɔ Yerusalem no kɔ. 17 Yɛ ntɛm fa saa sika no tɔ anantwinini,+ adwennini,+ nguammaa+ ne wɔn ho aduan afɔre+ ne afɔrebɔ nsa,+ na fa kɔbɔ afɔre wɔ afɔremuka a ɛwɔ mo Nyankopɔn fie+ wɔ Yerusalem+ no so. 18 “Ade biara a eye wɔ wo ne wo nuanom ani so sɛ mode dwetɛ ne sika+ nkae no bɛyɛ no, sɛnea mo Nyankopɔn pɛ+ no, monyɛ.+ 19 Na anwenne+ a wɔde ahyɛ wo nsa ama wo Nyankopɔn fie som no, fa ne nyinaa kɔ Onyankopɔn anim wɔ Yerusalem.+ 20 Nneɛma a aka a ebehia wɔ wo Nyankopɔn fie a ɛsɛ sɛ wode kɔ no, yi fi ɔhene fie akorade+ mu. 21 “Na me, Ɔhene Artasasta, mahyɛ mmara+ sɛ afotosanfo+ a mowɔ asubɔnten kɛse+ no agya nyinaa, ade biara a ɔsɔfo Esra,+ ɔsoro Nyankopɔn no mmara kyerɛwfo, bebisa no, monyɛ no ntɛm; 22 sɛ ne dodow kosi dwetɛ dwetikɛse+ ɔha, awi kor+ ɔha, bobesa+ bat susuhina+ ɔha, ngo+ bat susuhina ɔha, ne nkyene+ a enni ano mpo a, momfa mma no. 23 Nea ɔsoro Nyankopɔn ahyɛ+ nyinaa, momfa ahokeka+ nyɛ mma ɔsoro Nyankopɔn fie,+ na abufuw amma ɔhene ne ne mma ahenni so.+ 24 Na yɛrema moahu sɛ asɔfo+ ne Lewifo,+ nnwontofo,+ apon ano ahwɛfo,+ Netinimfo,+ ne Onyankopɔn fie yi adwumayɛfo nyinaa, munni ho kwan sɛ mugye wɔn hɔ tow, amanne,+ anaa akwan so tow+ biara. 25 “Na wo Esra, sɛnea wo Nyankopɔn nyansa+ wɔ wo nsam no, paw asɛnnifo ne atemmufo na wommu nkurɔfo a wɔwɔ asubɔnten kɛse no agya nyinaa atɛn,+ wɔn a wonim wo Nyankopɔn mmara no nyinaa; na obiara a onnim nso, monkyerɛkyerɛ+ no. 26 Na obiara a ɔrenhwɛ nni wo Nyankopɔn mmara+ ne ɔhene mmara so no, ɔfata sɛ owu+ oo, ɔfata sɛ wotwa no asu+ oo, ɔfata sɛ wɔbɔ no ka+ oo, ɔfata sɛ ɔda afiase oo, mummu no atɛn ntɛm.” 27 Nhyira nka Yehowa, yɛn agyanom Nyankopɔn+ a ɔde asɛm yi ahyɛ ɔhene komam+ sɛ wonsiesie+ Yehowa fie a ɛwɔ Yerusalem no! 28 Na wayi adɔe+ adi akyerɛ me wɔ ɔhene ne n’agyinatufo,+ ne ɔhene mpanyimfo nyinaa anim. Na me nso, Yehowa me Nyankopɔn, nsa+ a ɛwɔ me so nti, minyaa ahoɔden, na meboaa Israel atitiriw ano sɛ wɔne me nkɔ.


Numeri 25 | Intanɛt So Bible| Wiase Foforɔ Nkyerɛaseɛ\n25 Israelfo beduu Sitim+ no, nnipa no fii ase ne Moab mmabaa bɔɔ aguaman.+ 2 Sɛ wɔrebɔ afɔre ama wɔn anyame+ a, mmea no frɛfrɛ wɔn kɔ ase, enti wodidii na wɔsom wɔn anyame no.+ 3 Enti Israel de ne ho kɔbɔɔ Baal-Peor,+ na Yehowa bo fuw Israel denneennen.+ 4 Ɛnna Yehowa ka kyerɛɛ Mose sɛ: “Fa ɔman no mu atitiriw nyinaa bɛsensɛn wɔn Yehowa anim+ wɔ owia so, na Yehowa abufuw mfi Israel so.” 5 Enti Mose ka kyerɛɛ Israel atemmufo no sɛ:+ “Mo mu biara nkunkum+ ne mmarima a wɔde wɔn ho kɔbɔɔ Baal-Peor no.” 6 Saa bere no ara mu no, Israelni barima+ bi kɔfaa Midianni bea+ bi baa ne nuanom mu, Mose ne Israel asafo no nyinaa anim, bere a wogyinagyina ahyiae ntamadan no ano resu no. 7 Bere a ɔsɔfo Aaron ba Eleasar ba Finehas+ huu nea ɛrekɔ so no, ɔyɛɛ ntɛm fii asafo no mu kɔfaa ne peaw. 8 Odii Israelni barima no akyi kɔɔ ntamadan no mu, na ɔde peaw no wɔɔ Israelni no ne ɔbea no nyinaa ma epuee ɔbea no ayaase. Afei ɔhaw a ɛbaa Israelfo so no to twae.+ 9 Wɔn a ɔhaw no nti wowuwui no dodow yɛ mpem aduonu anan.+ 10 Afei Yehowa ka kyerɛɛ Mose sɛ: 11 “Ɔsɔfo Aaron ba Eleasar ba Finehas+ asianka m’abufuw+ afi Israelfo no so, efisɛ ɔtwee ninkunu maa me wɔ wɔn mu.+ Eyi amma m’ankasa mantwe ninkunu+ antɔre Israelfo no ase. 12 Enti ka kyerɛ no sɛ: ‘Me ne no bɛyɛ asomdwoe apam. 13 Na ɛbɛyɛ asɔfodi apam daa ama ɔne ne nkyirimma nyinaa,+ efisɛ ɔtwee ninkunu maa ne Nyankopɔn+ de pata maa Israelfo no.’”+ 14 Israelni barima a wokum ɔne Midianni bea no din de Simri, Salu a ɔyɛ panyin+ wɔ Simeon abusuakuw mu no ba. 15 Na Midianni bea a wokum no no din de Kosbi, Sur+ a ɔyɛ panyin wɔ Midianfo+ mmusua no biako mu no ba. 16 Akyiri yi, Yehowa ka kyerɛɛ Mose sɛ: 17 “Monhaw Midianfo no na munkunkum wɔn,+ 18 efisɛ wɔde wɔn nnaadaa+ ne anifere ma moyɛɛ bɔne wɔ Peor.+ Wɔnam Midian abusuapanyin bi babea Kosbi+ so maa moyɛɛ bɔne. Wɔn nuabea yi na wokum+ no da a ɔhaw baa Peor no.”+


Hesekiel 10 | Intanɛt So Bible| Wiase Foforɔ Nkyerɛaseɛ\n10 Na migu so rehwɛ no, mihuu biribi te sɛ hoabo+ wɔ bamma+ a ɛwɔ kerubim no atifi no so, biribi a ne hwɛbea te sɛ ahengua.+ 2 Na ɔka kyerɛɛ ɔbarima a ɔhyɛ nwera+ no sɛ: “Kɔ ntwahonan+ no ntam, kerubim no ase. Afei yi nnyansramma+ wo nsa abien mãmã fi kerubim no ntam na tow gu kurow no so.”+ Na ɔkɔɔ mu wɔ m’anim. 3 Bere a ɔbarima no kɔɔ mu no, na kerubim no gyinagyina fie no nifa so, na omununkum ahyɛ mfinimfini adiwo hɔ mã.+ 4 Afei Yehowa anuonyam+ maa ne ho so fii kerubim no so kɔɔ fie no pon ano, na nkakrankakra omununkum hyɛɛ fie hɔ mã,+ na Yehowa anuonyam hyerɛn adiwo hɔ nyinaa. 5 Na kerubim+ no ntaban mu nnyigyei no beduu akyi hɔ adiwo hɔ te sɛ nea ade nyinaa so Tumfoɔ Nyankopɔn rekasa.+ 6 Bere a ɔka kyerɛɛ ɔbarima a ɔhyɛ nwera no sɛ: “Yi ogya fi ntwahonan no ntam wɔ kerubim no mfinimfini” no, ɔkɔɔ mu kogyinaa ntwahonan no ho. 7 Na kerubim biako teɛɛ ne nsa yii ogya+ a ɛwɔ kerubim+ no ntam no de beguu ɔbarima a ɔhyɛ nwera+ no nsam, na ɔno nso gye de kɔe. 8 Na mihuu biribi te sɛ ɔdesani nsa wɔ kerubim no ntaban ase.+ 9 Afei mihui sɛ ntwahonan anan wɔ kerubim no ho—ntwahonan biako wɔ kerubim biara ho+—na ntwahonan no hyerɛn te sɛ sikaberebo. 10 Ná anan no nyinaa di nsɛ, te sɛ ntwahonan a ɛhyɛ ntwahonan foforo mu.+ 11 Sɛ ebiara rekɔ a, ɛnam n’afã anan no so. Sɛ ɛrekɔ a, ɛnnan ne ho; faako a eti no kyerɛ no, ɛhɔ na ɛkɔ. Ɛrekɔ a, ɛnnan ne ho.+ 12 Na aniwa ayeyɛ wɔn honam ne wɔn akyi ne wɔn nsa ho ne wɔn ntaban ne ntwahonan no nyinaa ho mã.+ Baanan no nyinaa wɔ ntwahonan. 13 Ntwahonan no de, metee nne bi wɔ m’asom sɛ, “O ntwahonan!” 14 Wɔn mu biara wɔ anim anan.+ Nea edi kan yɛ kerubim anim; nea ɛto so abien yɛ ɔdesani anim;+ nea ɛto so abiɛsa yɛ gyata anim; na nea ɛto so anan yɛ ɔkɔre+ anim. 15 Na kerubim no sɔree;+ ɔno ara ne honhom abɔde a mihuu no Kebar+ asubɔnten ho no. 16 Sɛ kerubim no kɔ a, na ntwahonan no di wɔn nkyɛn kɔ;+ na sɛ kerubim no ma wɔn ntaban so pagyaw wɔn ho fi asase so mpo a, ntwahonan no nnan mfi wɔn ho.+ 17 Sɛ wogyina a, na agyina; na sɛ wɔma wɔn ho so a,+ na ɛno nso ama ne ho so, efisɛ na abɔde no honhom wɔ ntwahonan no mu.+ 18 Na Yehowa anuonyam+ fii fie no pon ano kogyinaa kerubim no so.+ 19 Afei kerubim no momaa wɔn ntaban so na wopagyaw wɔn ho fii asase so+ wɔ m’anim. Bere a wɔrekɔ no, na ntwahonan no di wɔn nkyɛnmu, na wokogyinaa Yehowa fie pon a ɛwɔ apuei fam no ano, na na Israel Nyankopɔn anuonyam wɔ wɔn so, fi soro. 20 Eyi ne honhom abɔde+ a mihuu no Israel Nyankopɔn agua ase wɔ Kebar+ asubɔnten ho no, na mihui sɛ wɔyɛ kerubim. 21 Baanan yi mu biara wɔ anim anan+ na wɔn mu biara wɔ ntaban anan, na biribi te sɛ ɔdesani nsa wɔ wɔn ntaban ase. 22 Wɔn anim te sɛ anim a mihui wɔ Kebar asubɔnten ho no pɛpɛɛpɛ.+ Na wɔn nyinaa kɔ wɔn anim tẽẽ.+


Leviticus 27 | Intanɛt So Bible| Wiase Foforɔ Nkyerɛaseɛ\nNea wɔde ahyɛ bɔ a wɔsan tɔ (1-27)\nAfi (14, 15)\nAbakan (26, 27)\nNneɛma a woyi si hɔ ma Yehowa korakora (28, 29)\nEdu mu nkyem baako a wɔsan tɔ (30-34)\n27 Yehowa toaa so ka kyerɛɛ Mose sɛ: 2 “Ka kyerɛ Israelfo sɛ, ‘Sɛ obi hyɛ bɔ titiriw bi+ sɛ obetua obi* ti ade ama Yehowa sɛnea ɛbo a wɔatwa ato hɔ no te a, 3 ɔbarima a wadi mfe 20 kosi 60 bo bɛyɛ nnwetɛbona* 50, sɛnea wobu dwetɛbona ano wɔ kronkronbea hɔ no.* 4 Na sɛ ɔyɛ ɔbea a, ɛbo no bɛyɛ nnwetɛbona 30. 5 Sɛ ɔyɛ ɔbarima a wadi mfe 5 kosi 20 a, ɛbo no bɛyɛ nnwetɛbona 20, na ɔyɛ ɔbea nso a, nnwetɛbona 10. 6 Sɛ ɔyɛ ɔbarima a wadi bosome baako kosi mfe anum a, ɛbo no bɛyɛ nnwetɛbona anum, na ɔyɛ ɔbea nso a, nnwetɛbona abiɛsa. 7 “‘Sɛ wadi mfe 60 ne akyi na ɔyɛ ɔbarima a, ɛbo no bɛyɛ nnwetɛbona 15, na ɔbea nso nnwetɛbona 10. 8 Nanso sɛ ahia nea wahyɛ bɔ no na ne nsa nso bo a wɔatwa ato hɔ no so a,+ ɔmfa onipa no mmegyina ɔsɔfo no anim na ɔsɔfo no nkyerɛ ne bo. Ɛbo a nea wahyɛ bɔ no benya na ɔsɔfo no betwa ama no.+ 9 “‘Sɛ ɔde aboa a wotumi de bɔ afɔre ma Yehowa na ahyɛ bɔ a, nea ɔde bɛma Yehowa biara bɛyɛ ade kronkron. 10 Ɔrentumi nsesa mfa nea eye nsi nea enye anan, na ɔrentumi mfa nea enye nsi nea eye anan. Na sɛ ɛba sɛ ɔde aboa foforo sesa nea ɔde ahyɛ bɔ no a, ɛnde mmoa abien no nyinaa bɛyɛ ade kronkron. 11 Nanso sɛ ɛyɛ aboa a ne ho ntew+ a wontumi mfa mmɔ afɔre mma Yehowa a, ɛnde ma ɔmfa aboa no mmegyina ɔsɔfo no anim. 12 Afei ɔsɔfo no nhwɛ sɛnea aboa no te, sɛ eye oo, sɛ enye oo, na ɔnkyerɛ ne bo. Nea ɔsɔfo no bɛka na ɛbɛyɛ ne bo. 13 Ɛba sɛ nea ɔhyɛɛ bɔ no pɛ sɛ ɔsan tɔ n’ade bio a, wɔbɛkyɛ ne bo no mu anum ama watua emu baako aka ne bo no ankasa ho.+ 14 “‘Sɛ obi hyira ne fi so ma Yehowa sɛ ade kronkron a, ɔsɔfo no nhwɛ sɛnea ofi no te, sɛ eye oo, sɛ enye oo, na ɔnkyerɛ ne bo. Nea ɔsɔfo no bɛka na ɛbɛyɛ ne bo.+ 15 Nanso sɛ nea wahyira ne fi so no pɛ sɛ ɔsan tɔ bio a, wɔbɛkyɛ ne bo no mu anum ama watua emu baako aka ne bo no ankasa ho. Afei ɛbɛsan abedi ne nsam. 16 “‘Sɛ obi twa n’asaase fã bi hyira so ma Yehowa a, aba dodow a wobetumi adua wɔ so na ɛbɛkyerɛ ne bo: Sɛ ɛyɛ baali* a, homar susude* baako biara bɛyɛ nnwetɛbona 50. 17 Sɛ Ahofadi Afe+ no mu ara na ohyiraa n’asaase no so a, ɛbo a wɔatwa ato so no ara na obetua. 18 Sɛ Ahofadi Afe no akyi na ohyiraa n’asaase no so a, ɔsɔfo no nhwɛ mfe a aka ansa na Ahofadi Afe asan adu na ɔmfa nsese ne bo. Ɔbɛhwɛ mfe a aka no na watew ne bo so.+ 19 Na sɛ nea ohyiraa asaase no so no pɛ sɛ ɔsan tɔ a, ɛnde wɔnkyɛ ne bo no mu anum na ontua mu baako nka ne bo no ankasa ho. Afei ɛbɛsan abedi ne nsam. 20 Nanso sɛ wansan antɔ asaase no na wɔtɔn ma obi foforo a, ɔrentumi nsan ntɔ bio. 21 Edu Ahofadi Afe no a, asaase no bɛyɛ ade kronkron a wɔahyira so ama Yehowa. Ɛbɛyɛ asɔfo no agyapade.+ 22 “‘Sɛ obi hyira asaase bi so ma Yehowa na ɛnyɛ n’ankasa agyapade, na mmom ɔtɔe a,+ 23 ɛnde ɔsɔfo no nsese mfi saa bere no nkosi Ahofadi Afe no so na ɔnkyerɛ ne bo mma ontua no saa da no ara.+ Ɛyɛ ade kronkron ma Yehowa. 24 Ahofadi Afe no du a, asaase no bɛsan akodi nea ɔtɔ fii ne hɔ no nsam; ɛbɛkɔ nea ɛyɛ n’agyapade no hɔ.+ 25 “‘Ɛsɛ sɛ wɔsese biribiara bo sɛnea wobu dwetɛbona ano wɔ kronkronbea hɔ no. Dwetɛbona biara yɛ gerah* 20. 26 “‘Aboa biara abakan de, ɛnsɛ sɛ obiara hyira so, efisɛ wɔwoo no sɛ abakan maa Yehowa.+ Enti nantwi oo, oguan oo, ɛyɛ Yehowa dea dedaw.+ 27 Na aboa a ne ho ntew abakan de, sɛ ne wura no pɛ sɛ ɔsan tɔ a, ontua ɛbo a wɔatwa ato hɔ no, na ɔmfa ɛbo no nkyem anum mu baako nka ho.+ Na sɛ wantɔ a, ɛnde wɔntɔn no sɛnea ne bo te. 28 “‘Nanso sɛ obi yi n’agyapade bi si hɔ sɛ ɔde ama* Yehowa korakora a, ɛyɛ onipa oo, aboa oo, n’asaase oo, obiara rentumi ntɔn, na ɔrentumi nnye bio nso. Biribiara a wɔayi asi hɔ no yɛ ade kronkron paa ma Yehowa.+ 29 Afei nso, sɛ woyi obi si nkyɛn* sɛ wonkum no a, obiara rentumi ntua ne ti ade nnye no.+ Ɛsɛ sɛ wokum no ɔkwan biara so.+ 30 “‘Asaase so nnɔbae ne dua so aba nyinaa mu ntotoso du du*+ yɛ Yehowa dea. Ɛyɛ nneɛma kronkron ma Yehowa. 31 Sɛ obi pɛ sɛ ɔsan tɔ nkyem du mu baako no a, ɛnde ontua ne bo no na ɔmfa ɛbo no nkyem anum mu baako nsan nka ho. 32 Nantwi oo, oguan oo, biribiara a ɛfa oguanhwɛfo poma ase no, nea ɛto so du biara bɛyɛ ade kronkron ama Yehowa. 33 Ɛnsɛ sɛ ɔhwɛ sɛ eye anaa enye, na ɛnsɛ sɛ ɔde aboa foforo sesa. Ɛba sɛ ɔde aboa foforo sesa a, ɛnde ɛno ne nea ɔde sesae no nyinaa bɛyɛ nneɛma kronkron.+ Ɔrentumi nsan ntɔ bio.’” 34 Eyinom ne ahyɛde a Yehowa de maa Mose sɛ ɔmfa mma Israelfo wɔ Sinai Bepɔw so.+\n^ Anaa “obetua ɔkra bi.”\n^ Homar baako yɛ lita 220 (bɛyɛ olonka 73). Hwɛ Nkh. B14.\n^ Anaa “wɔnsɛe no mma.”\n^ Anaa “wotu obi si hɔ.”


ኢያሱ 10 NASV – Yosua 10 ASCB | Biblica\nኢያሱ 10 NASV – Yosua 10 ASCB\nIsrael Di Atɔeɛ Fam Ahemfo So\n1Yerusalemhene Adoni-Sedek tee sɛ Yosua afa Ai na wasɛe no pasaa, akum ɛhɔ ɔhene, sɛdeɛ wasɛe Yeriko kuropɔn akum ɛhɔ ɔhene no. Ɔtee nso sɛ Gibeonfoɔ ne Israelfoɔ ayɛ asomdwoeɛ apam, na wɔayɛ baako. 2Ɛno enti, ɔne ne nkurɔfoɔ bo tuu yie, ɛfiri sɛ, Gibeon yɛ kuropɔn kɛseɛ te sɛ ahemman no nkuropɔn no bi a ɛso sene Ai. Na Gibeon mmarima no nyinaa nso yɛ akofoɔ a wɔyɛ dene. 3Enti, Yerusalemhene Adoni-Sedek soma ma wɔkɔɔ ahemfo afoforɔ bebree nkyɛn: Hebronhene Hoham ne Yarmuthene Piram ne Lakishene Yafia ne Eglonhene Debir kɔka kyerɛɛ wɔn sɛ, 4“Mommra mmɛboa me na yɛnsɛe Gibeon, ɛfiri sɛ, wɔne Yosua ne Israelfoɔ ayɛ asomdwoeɛ apam.”\n5Enti, Amorifoɔ ahemfo baanum no de wɔn akodɔm bɔɔ mu maa ɔko. Wɔde wɔn akodɔm no gyinagyinaeɛ, na afei wɔto hyɛɛ Gibeon so.\n6Na Gibeonfoɔ no soma kɔɔ Yosua nkyɛn wɔ Gilgal. Wɔkɔka kyerɛɛ no sɛ, “Nnyaa wʼasomfoɔ. Bra yɛn nkyɛn ntɛm bɛgye yɛn nkwa! Bɛboa yɛn, ɛfiri sɛ, Amorifoɔ ahemfo a wɔte mmepɔ so de wɔn akodɔm rebɛko atia yɛn.”\n7Enti, Yosua ne Israel akodɔm nyinaa firii Gilgal sɛ wɔrekoboa Gibeonfoɔ. 8Awurade ka kyerɛɛ Yosua sɛ, “Nnsuro wɔn; mɛma woadi wɔn so nkonim. Wɔn mu biara rentumi ne wo nnyina.”\n9Yosua nantee anadwo mu no nyinaa firii Gilgal kɔfuu Amorifoɔ akodɔm no mu. 10Awurade ma wɔbɔɔ hu wɔ Israelfoɔ no anim, na wɔkunkumm wɔn mu bebree wɔ Gibeon. Israelfoɔ no taa atamfoɔ no faa ɛkwan a ɛkɔ Bet-Horon no, na wɔto hyɛɛ wɔn so kunkumm wɔn wɔ Aseka ne Makeda. 11Ɛberɛ a Amorifoɔ redwane wɔ ɛkwan a ɛkɔ Bet-Horon so no, Awurade himm aboɔ akɛseɛ guu wɔn so kɔsii sɛ wɔduruu Aseka. Aboɔ no kunkumm wɔn mu bebree sene dodoɔ a Israelfoɔ de akofena kunkumm wɔn no.\n12Ɛda a Awurade de Amorifoɔ no hyɛɛ Israelfoɔ no nsa no, Yosua bɔɔ Awurade mpaeɛ wɔ Israelfoɔ no anim sɛ,\nna ɔsrane nso ntae wɔ Ayalon bɔnhwa mu.”\n13Na owia ne ɔsrane gyinaa dinn,\nkɔsii sɛ Israelfoɔ dii atamfoɔ no so.\nWɔntwerɛɛ saa nsɛm yi wɔ Teefoɔ Nwoma no mu anaa?\nOwia gyinaeɛ wɔ ewiem mfimfini na ankɔtɔ sɛdeɛ ɛyɛ daa no. 14Awurade ko maa Israel ɛda no. Ebi nsii saa da na ebi rensi da sɛ saa da no a Awurade tiee abisadeɛ sei firii onipa nkyɛn.\n15Na Yosua ne Israel akodɔm no sane kɔɔ Gilgal atenaeɛ hɔ.\n16Ɔko no mu, ahemfo baanum no dwane kɔhyɛɛ Makeda ɔbodan mu. 17Yosua tee sɛ wɔahunu wɔn no, 18ɔhyɛɛ sɛ, “Momfa abotan akɛseɛ nsi ɔbodan no ano kwan, na momma awɛmfoɔ no nnwɛn ano na ahemfo no nhyɛ mu. 19Mo a moaka no nso, montaa atamfoɔ no na monkunkum wɔn mfiri akyire. Mommma wɔnnkɔ wɔn nkuro so, ɛfiri sɛ, Awurade, mo Onyankopɔn bɛma mo adi wɔn so nkonim.”\n20Enti, Yosua ne Israel akodɔm toaa so kunkumm wɔn, tɔree akodɔm enum no ase ma ɛkaa ɛdɔm no kakra bi a wɔtumi dwane kɔɔ wɔn nkuropɔn a wɔabɔ ho ban no mu. 21Afei, Israelfoɔ no sane baa Yosua nkyɛn asomdwoeɛ mu wɔ Makeda. Ɛno akyi, obiara suroo sɛ ɔbɛkasa atia Israel.\n22Afei, Yosua kaa sɛ, “Monyiyi abotan a ɛkata ɔbodan no ano no na momfa ahemfo baanum no mmrɛ me.” 23Enti, wɔkɔyii ahemfo baanum no firi ɔbodan no mu baeɛ: Yerusalemhene, Hebronhene, Yarmuthene, Lakishene ne Eglonhene. 24Yosua ka kyerɛɛ nʼakodɔm asahene no sɛ, “Mommra mmɛtiatia ahemfo no kɔn so.” Na wɔyɛɛ sɛdeɛ wɔkyerɛɛ wɔn no.\n25Yosua ka kyerɛɛ nʼasraafoɔ no sɛ, “Monnsuro na mommma mo abamu mmu da. Monyɛ den na mo bo nyɛ duru, ɛfiri sɛ, Awurade rebɛyɛ yei atia mo atamfoɔ nyinaa.” 26Yosua kunkumm ahemfo baanum no mmaako mmaako de wɔn sensɛn nnua enum so kɔsii anwummerɛ.\n27Owia rekɔtɔ no, Yosua hyɛɛ sɛ wɔnyiyi ahemfo no amu no mfiri nnua no so na wɔnkɔto wɔn ngu ɔbodan a wɔkɔtetɛɛ mu no mu. Afei, wɔde abotan akɛseɛ mmoano sii ɔbodan no ano a ɛda so wɔ hɔ bɛsi ɛnnɛ.\nIsraelfoɔ Sɛe Anafoɔ Fam Nkuropɔn\n28Ɛda no ara, Yosua sɛee Makeda kuropɔn no pasaa, kumm obiara a ɔwɔ mu ne ɛhɔ ɔhene no. Onipa baako koraa anka wɔ kuropɔn no mu. Ɔkumm Makedahene te sɛ deɛ ɔkumm Yerikohene no.\n29Afei, Yosua ne Israelfoɔ no kɔɔ Libna kɔto hyɛɛ wɔn so. 30Ɛhɔ nso, Awurade de kuropɔn no ne ɛhɔ ɔhene no maa wɔn. Wɔkunkumm obiara a ɔwɔ kuropɔn no mu a anka ɔteasefoɔ fua po. Na Yosua kumm Libnahene sɛdeɛ ɔkumm Yerikohene no.\n31Yosua ne Israelfoɔ no firi Libna no, wɔkɔɔ Lakis kɔto hyɛɛ wɔn so. 32Na ne nnanu so no, Awurade de Lakis maa Israelfoɔ. Ɛhɔ nso, wɔkunkumm kuropɔn no mu nnipa nyinaa sɛdeɛ wɔyɛɛ Libna no. 33Wɔto hyɛɛ Lakis so no, Geserhene Horam de nʼakodɔm baa sɛ wɔrebɛboa abɔ kuropɔn no ho ban. Nanso Yosua mmarima no kumm no sɛee nʼakodɔm no nyinaa.\n34Ɛnna Yosua ne ne Israel akodɔm no kɔɔ Eglon kɔto hyɛɛ so. 35Wɔde ɛda koro faa kuro no dommum na ɛhɔ nso, wɔkumm obiara wɔ kuropɔn no mu sɛdeɛ wɔyɛɛ Lakis.\n36Wɔfiri Eglon no, wɔkɔto hyɛɛ Hebron so, 37faa hɔ ne nkuro a atwa ho ahyia no nyinaa nnommum. Na sɛdeɛ wɔyɛɛ Eglon no, wɔkunkumm ɛhɔ nnipa nyinaa. Onipa baako koraa anka.\n38Afei, wɔsane wɔn akyi kɔto hyɛɛ Debir so. 39Wɔfaa kuropɔn no, wɔn ɔhene ne nkuraa a atwa ho ahyia no nyinaa nnommum. Na wɔkumm obiara a ɔwɔ mu a anka ɔbaako mpo. Wɔsɛee Debir pasaa sɛdeɛ wɔsɛee Libna ne Hebron no.\n40Na Yosua dii ɔmantam no nyinaa so. Ɔdii ahemfo no, nnipa a wɔte mmepɔ ɔman no so, Negeb, atɔeɛ fam nkokoɔ ne wɔn a wɔte mmepɔ nsianeɛ so no nyinaa so. Ɔsɛee wɔn nyinaa pasaa a anka ɔteasefoɔ fua mpo sɛdeɛ Awurade, Israel Onyankopɔn, hyɛɛ no. 41Yosua kunkumm wɔn firi Kades-Barnea kɔsii Gasa, de firii Gosen10.41 Ɛnsɛ sɛ wɔde saa Gosen yi ma Gosen a ɛwɔ Nil hɔ no. kɔduruu Gibeon. 42Akodie baako mu no, Yosua dii ahemfo yi nyinaa so faa wɔn asase, ɛfiri sɛ, na Awurade, Israel Onyankopɔn, reko ma ne manfoɔ.\n43Afei, Yosua ne Israel akodɔm no sane kɔɔ wɔn atenaeɛ wɔ Gilgal.\nASCB : Yosua 10


Ahintasɛm Bi a Yɛn Ani Gye Ho sɛ Yebehu | Momfa Nkyerɛkyerɛ Mo Mma\nKENKAN WƆ Abkhaz Abui Acholi Afrikaans Ahanta Ajië Albanian Altai Alur Amharic Arabic Armenian Assamese Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Bengali Betsimisaraka (Southern) Bicol Bislama Bissau Guinean Creole Bomu Boulou Bulgarian Bété Cakchiquel (Western) Cambodian Catalan Cebuano Chavacano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chokwe Chol Chopi Chuabo Cibemba Cinamwanga Cinyanja Croatian Czech Dangme Danish Dayak Ngaju Digor Diola Douala Drehu Dusun Dutch Edo Efik Emberá (Catío) English Esan Estonian Ewe Faroese Fijian Finnish Fon Frafra French Ga Galician Garifuna Georgian German Gitonga Greek Greenlandic Guarani Guarani (Bolivia) Guerze Gujarati Gun Guna Haitian Creole Hausa Hebrew Herero Hiligaynon Hindi Hiri Motu Hmong (White) Huastec (San Luis Potosi) Hungarian Iban Ibanag Ibinda Icelandic Igbo Iloko Indonesian Irish Isoko Italian Japanese Javanese Kabyle Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kongo Korean Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Latvian Lenje Lhukonzo Lingala Lithuanian Lomwe Lovari Low German Luganda Lugbara Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mandjak Maninkakan (Eastern) Mapudungun Marathi Marshallese Mauritian Creole Maya Mazahua Mazatec (Huautla) Mende Mixe Mixtec (Guerrero) Mixtec (Huajuapan) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepali Ngabere Ngangela Nias Nicobarese Nigerian Pidgin Niuean Norwegian Nyungwe Nzema Ossetian Otetela Otomi (Mezquital Valley) Pangasinan Papiamento (Aruba) Papiamento (Curaçao) Pemon Pennsylvania German Piaroa Pidgin (Cameroon) Polish Portuguese Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Rapa Nui Rarotongan Romanian Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Runyankore Russian Rutoro Samoan Sangir Sango Saramaccan Sarnami Sena Sepedi Serbian Serbian (Roman) Serer Sesotho (Lesotho) Seychelles Creole Shona Sidama Silozi Sinhala Slovak Slovenian Soli Solomon Islands Pidgin Somali Spanish Sranantongo Sunda Susu Swahili Swati Swedish Tagalog Tahitian Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thai Tiv Tlapanec Toba Tojolabal Tok Pisin Tongan Toraja Totonac Tshiluba Tshwa Tsonga Tswana Turkish Turkmen Turkmen (Cyrillic) Tuvaluan Tuvinian Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Valencian Venda Vezo Vietnamese Wallisian Waray-Waray Wayuunaiki Welsh Wichi Wolaita Wolof Xhosa Xârâcùù Yoruba Zapotec (Isthmus) Zapotec (Lachiguiri) Zulu\nSo obi aka ahintasɛm bi akyerɛ wo pɛn?— * Bible ka ahintasɛm soronko bi ho asɛm. Wɔfrɛ no “ahintasɛm kronkron.” Ɛyɛ kronkron efisɛ efi Onyankopɔn hɔ. Nea enti a wɔfrɛ no ahintasɛm ne sɛ na onipa biara nnim ho asɛm. Ná abɔfo mpo pɛ sɛ wohu ɛho nsɛm pii. So wopɛ sɛ wuhu saa ahintasɛm no?—\nSɛ wohwɛ a, dɛn na abɔfo no pɛ sɛ wohu?\nBere tenteenten bi a atwam no, Onyankopɔn bɔɔ ɔbarima ne ɔbea a wodi kan. Ná wɔfrɛ wɔn Adam ne Hawa. Onyankopɔn maa wɔn fie fɛfɛ bi. Ná wɔfrɛ hɔ Eden turom. Sɛ Adam ne Hawa tiee Onyankopɔn asɛm a, anka wɔne wɔn mma betumi ama asase nyinaa ayɛ paradise te sɛ saa turo no. Anka wobetumi atena Paradise hɔ daa. Nanso, wokae nea Adam ne Hawa yɛe no?—\nAdam ne Hawa antie Onyankopɔn asɛm; ɛno nti na ɛnnɛ yɛnte Paradise no. Nanso, Onyankopɔn kae sɛ, ɔbɛyɛ asase nyinaa fɛfɛɛfɛ. Ɔbɛma obiara atena ase daa ma n’ani agye. Ná ɔbɛyɛ dɛn ayɛ saa? Bere tenten bi a atwam no, na onipa biara nnim ho asɛm. Ná ɛyɛ ahintasɛm.\nBere a Yesu baa asase so no, ɔkaa saa ahintasɛm yi ho nsɛm pii kyerɛɛ nkurɔfo. Ɔkae sɛ, ɛfa Onyankopɔn Ahenni ho. Yesu kae sɛ yɛmmɔ mpae mma saa Ahenni no mmra. Ahenni no bɛma asase ayɛ paradise fɛfɛɛfɛ.\nSo wopɛ paa sɛ wuhu saa ahintasɛm no?— Kae sɛ, wɔn a wotie Yehowa asɛm nkutoo na wɔbɛtena Paradise. Mmarima ne mmea pii a wotiee Yehowa asɛm ho nsɛm wɔ Bible mu. So wopɛ sɛ wote wɔn ho nsɛm?— Ma yensua wɔn mu bi ho ade, na yɛnhwɛ nea yebetumi ayɛ de asuasua wɔn.\nDwom 37:11, 29\n^ nky. 3 Wɔ nhomawa yi mu nyinaa no, wubehu sɛ wɔde saa ahyɛnsode yi (—) ahyɛ nsɛmmisa no bi awiei. Sɛ wudu hɔ a, twɛn kakra, na ma wo ba no mma mmuae.\nDɛn nti na ɛnnɛ asase nyɛ paradise?\nAhintasɛm soronko bɛn na Bible ka ho asɛm?\nAhintasɛm yi ho asɛm bɛn na Yesu ka kyerɛɛ nkurɔfo?\nDɛn na ɛsɛ sɛ woyɛ na woakɔ Paradise?


Numeri 10 | Intanɛt So Bible| Wiase Foforɔ Nkyerɛaseɛ\nKENKAN WƆ Afrikaans Albanian American Sign Language Amharic Arabic Argentinean Sign Language Armenian Armenian (West) Ashaninka Australian Sign Language Austrian Sign Language Aymara Azerbaijani Azerbaijani (Cyrillic) Batak (Karo) Batak (Toba) Belgian French Sign Language Bicol Bislama Bolivian Sign Language Brazilian Sign Language British Sign Language Bulgarian Cambodian Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Cibemba Colombian Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Danish Dutch Dutch Sign Language Ecuadorian Sign Language Efik English Estonian Ewe Fijian Filipino Sign Language Finnish French French Sign Language Ga Galician Georgian German German Sign Language Ghanaian Sign Language Greek Greek Sign Language Guarani Guatemalan Sign Language Gujarati Gun Haitian Creole Hebrew Hiligaynon Hindi Hiri Motu Honduras Sign Language Hungarian Hungarian Sign Language Igbo Iloko Indian Sign Language Indonesian Indonesian Sign Language Irish Sign Language Isoko Israeli Sign Language Italian Italian Sign Language Jamaican Sign Language Japanese Japanese Sign Language Javanese Kannada Kazakh Kenyan Sign Language Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Korean Sign Language Kosraean Latvian Lingala Lithuanian Luganda Lunda Luo Luvale Macedonian Madagascar Sign Language Malagasy Malawi Sign Language Malay Malayalam Malaysian Sign Language Maltese Marathi Maya Mexican Sign Language Motu Mozambican Sign Language Myanmar Navajo Nepali New Zealand Sign Language Nias Nicaraguan Sign Language Nigerian Sign Language Norwegian Nzema Oromo Ossetian Otetela Panamanian Sign Language Pangasinan Paraguayan Sign Language Pennsylvania German Persian Peruvian Sign Language Polish Polish Sign Language Portuguese Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romanian Russian Russian Sign Language Salvadoran Sign Language Samoan Sango Sepedi Serbian Serbian (Roman) Sesotho (Lesotho) Shona Silozi Singapore Sign Language Sinhala Slovak Slovak Sign Language Slovenian Slovenian Sign Language South African Sign Language Spanish Spanish Sign Language Sranantongo Swahili Swahili (Congo) Swati Swedish Swedish Sign Language Swiss German Sign Language Tagalog Tahitian Taiwanese Sign Language Tajiki Tamil Tatar Telugu Tetun Dili Thai Thai Sign Language Ticuna Tigrinya Tok Pisin Tongan Tshiluba Tsonga Tswana Turkish Turkmen Tuvaluan Twi Tzotzil Uighur (Cyrillic) Ukrainian Umbundu Uruguayan Sign Language Uzbek Uzbek (Roman) Venda Venezuelan Sign Language Vietnamese Wallisian Waray-Waray Xhosa Yoruba Zambian Sign Language Zimbabwe Sign Language Zulu\nNtorobɛnto a wɔde dwetɛ ayɛ (1-10)\nWotu fii Sinai (11-13)\nWotui nnidiso nnidiso (14-28)\nWɔka kyerɛɛ Hobab sɛ ɔnkyerɛ Israelfo kwan (29-34)\nMpae a na Mose bɔ bere a wɔretu afi wɔn asoɛe (35, 36)\n10 Na Yehowa ka kyerɛɛ Mose sɛ: 2 “Yɛ ntorobɛnto+ abien. Fa hamma* boro dwetɛ fa yɛ. Ɛno na wode bɛfrɛ asafo no abehyia anaasɛ wode bɛma wɔatu akɔ baabi foforo. 3 Sɛ wɔhyɛn abien no nyinaa a, asafo no nyinaa bɛboaboa wɔn ano aba wo nkyɛn wɔ ahyiae ntamadan no ano.+ 4 Na sɛ wɔhyɛn torobɛnto baako pɛ a, Israel mpanyimfo a wɔdeda apem apem ano no, wɔn nko ara na wɔbɛboaboa wɔn ano aba wo nkyɛn.+ 5 “Sɛ mohyɛn torobɛnto no ma ne nnyigyei kɔ soro ba fam a, ɛsɛ sɛ wɔn a wɔn asoɛe wɔ apuei fam no tu.+ 6 Sɛ mohyɛn torobɛnto no ma nnyigyei no kɔ soro ba fam ne mprenu so a, ɛsɛ sɛ wɔn a wɔn asoɛe wɔ anaafo fam no tu.+ Bere biara, sɛ wɔn mu bi rebetu a, wɔnhyɛn mma nnyigyei no nkɔ soro mmra fam. 7 “Sɛ morefrɛ asafo no abehyiam a, monhyɛn ntorobɛnto no,+ nanso ɛnsɛ sɛ moma nnyigyei no kɔ soro ba fam. 8 Aaron mma asɔfo no na wɔbɛhyɛn ntorobɛnto no.+ Ɔkwan a wɔfa so hyɛn ntorobɛnto no, ɛbɛyɛ mmara a mubedi so daa wɔ mo awo ntoatoaso nyinaa mu. 9 “Sɛ atamfo a wɔretan mo ani ba mo asaase so sɛ wɔne mo rebɛko a, monhyɛn ntorobɛnto no mfrɛ ɔman no nkɔ ɔko.+ Na Yehowa mo Nyankopɔn bɛkae mo na wagye mo afi mo atamfo nsam. 10 “Afei nso, bere a moregye mo ani,+ te sɛ bere a morehyɛ fã,+ anaa bere a morefi bosome foforo ase no, monhyɛn ntorobɛnto no ngu mo hyew afɔre+ ne mo asomdwoe afɔre+ no so. Ɛbɛma wɔakae mo wɔ mo Nyankopɔn anim. Mene Yehowa mo Nyankopɔn.”+ 11 Afei afe a ɛto so abien, bosome a ɛto so abien no da a ɛto so 20 no,+ omununkum no fii Adanse ntamadan no so.+ 12 Enti Israelfo no fii ase tu fii Sinai sare so, sɛnea wɔahyehyɛ wɔn sɛ wɔretu a wɔnyɛ no.+ Na omununkum no kogyinaa Paran sare so.+ 13 Eyi ne nea edi kan a wotui, sɛnea Yehowa nam Mose so ka kyerɛɛ wɔn no.+ 14 Enti mmusuakuw abiɛsa asafo a Yuda abusuakuw da wɔn ano a obiara wɔ n’asraafokuw no na wodii kan tui. Aminadab ba Naason+ na na ɔda n’abusuakuw asraafokuw ano. 15 Suar ba Netanel+ na na ɔda Isakar abusuakuw asraafokuw ano. 16 Helon ba Eliab+ na na ɔda Sebulon abusuakuw asraafokuw ano. 17 Bere a wotutuu ɔsom ntamadan no,+ Gersonfo+ ne Merarifo+ a wɔsoa ɔsom ntamadan no tui. 18 Na mmusuakuw abiɛsa asafo a Ruben abusuakuw da wɔn ano a obiara wɔ n’asraafokuw no tui. Sedeo ba Elisur+ na na ɔda n’abusuakuw asraafokuw ano. 19 Surisadai ba Selumiel+ na na ɔda Simeon abusuakuw asraafokuw ano. 20 Deuel ba Eliasaf+ na na ɔda Gad abusuakuw asraafokuw ano. 21 Na Kohatfo a wɔsoa tenabea kronkron hɔ nneɛma no+ tui. Ná ɛsɛ sɛ wosi ɔsom ntamadan no wie ansa na wɔadu hɔ. 22 Na mmusuakuw abiɛsa asafo a Efraim abusuakuw da wɔn ano a obiara wɔ n’asraafokuw no tui. Amihud ba Elisama+ na na ɔda n’abusuakuw asraafokuw ano. 23 Pedasur ba Gamaliel+ na na ɔda Manase abusuakuw asraafokuw ano. 24 Gideoni ba Abidan+ na na ɔda Benyamin abusuakuw asraafokuw ano. 25 Na mmusuakuw abiɛsa asafo a Dan abusuakuw da wɔn ano a obiara wɔ n’asraafokuw no tui. Wɔn na wɔbɔɔ asafo no nyinaa kyidɔm. Amisadai ba Ahiesa+ na na ɔda n’abusuakuw asraafokuw ano. 26 Okran ba Pagiel+ na na ɔda Aser abusuakuw asraafokuw ano. 27 Enan ba Ahira+ na na ɔda Naftali abusuakuw asraafokuw ano. 28 Sɛ Israelfo ne wɔn asraafokuw retu a, eyi ne nhyehyɛe a na wɔde yɛ adwuma.+ 29 Afei Mose ka kyerɛɛ Hobab a ɔyɛ Mose ase Midianni Reuel*+ ba no sɛ: “Yɛretu akɔ baabi a Yehowa kae sɛ, ‘Mede bɛma mo’ no.+ Bra ma yɛnkɔ,+ na yɛbɛyɛ wo yiye, efisɛ Yehowa de nneɛma pa ahyɛ Israel bɔ.”+ 30 Nanso ɔka kyerɛɛ no sɛ: “Merenkɔ. Mɛsan akɔ me man mu ne m’abusuafo nkyɛn.” 31 Ɛnna ɔkae sɛ: “Yɛpa wo kyɛw, nnyaw yɛn hɔ, efisɛ wo na wunim baabi a ɛsɛ sɛ yɛkyekye asoɛe wɔ sare yi so. Wubetumi akyerɛ yɛn kwan.* 32 Sɛ wo ne yɛn kɔ a,+ papa a Yehowa bɛyɛ yɛn biara no, sɛnea ɛte biara yɛn nso yɛbɛyɛ wo bi.” 33 Enti wofii ase nantew fii Yehowa bepɔw no+ ho twaa nnansa kwan, na Yehowa apam adaka no+ dii wɔn anim wɔ nnansa akwantu no mu hwehwɛɛ baabi a wɔbɛsoɛ.+ 34 Sɛ wotu fi baabi a wɔakɔsoɛ no a, na Yehowa mununkum+ kata wɔn so awia. 35 Bere biara a wɔde Adaka no besim akɔ no, Mose ka sɛ: “O Yehowa, sɔre,+ na ma w’atamfo mmɔ nhwete, na ma wɔn a wokyi wo no nguan mfi w’anim.” 36 Na sɛ wɔsoɛ a, ɔka sɛ: “O Yehowa, san bra Israelfo mpempem bebree+ no nkyɛn.”\n^ Kyerɛ sɛ, Yetro.\n^ Anaa “wubetumi ayɛ yɛn aniwa.”


Wiase Ko a Edi Kan: Ɔko a Ɛdanee Wiase Butuwii\nBɛyɛ mfe ɔha ni, mmerante mpempem pii fii fie de wɔn ani kyerɛɛ akono. Ɔman ho dɔ sii wɔn so sɛ akɔm ma wɔde ahokeka siim kɔe. Afe 1914 mu no, Amerikani aberante bi a na ɔrekɔ ɔko no bi kyerɛwee sɛ: “Mmere pa a ɛda m’anim no, mede anigye ne ahokeka rehwɛ kwan paa.”\nNanso ankyɛ, anigye danee awerɛhow. Asraafo bebree a wɔde wɔn koguu Belgium ne France no, ntɔkwaw a wɔde gyinaa mu no, na ɛnyɛ asɛm ketewa; obiara anna anso dae sɛ ɛbɛkɔ so mfe pii saa. Saa bere no nkurɔfo frɛɛ no “Ɔko Kɛse” no. Ɛnnɛ yɛfrɛ no wiase ko a edi kan.\nWiase ko a edi kan no, nea enti a yebetumi aka sɛ na ɛyɛ ɔko kɛse ne sɛ, nnipa a wɔn ho kae no dodow nni ano. Akontaabu bi kyerɛ sɛ nnipa dodow a ɔko no kunkum wɔn no bɛyɛ ɔpepem 10, na wɔn a edii wɔn dɛm nso bɛyɛ ɔpepem 20. Nea ɛkɔfaa ɔko no bae nso ne anammɔn bɔne bi a nnipa tui. Europe amanyɔfo tenatenaa hɔ araa maa aman ntam wantwiwantwi nketenkete kowiee wiase ko. Nea ɛsɛee asɛm no koraa ne sɛ “Ɔko Kɛse” no kɔtwee ɔhaw akɛse bɛtoo yɛn so. Ɛdanee wiase butuwii, na wiase nsii ne dedaw mu bio besi nnɛ.\nMFOMSO A ƐMAA NKURƆFO NSA SII FAM\nNea ɛmaa wiase ko a edi kan no bae ne sɛ nnipa totoo nneɛma agyaagyaamu. Nhoma bi ka sɛ afe 1914 ahohuru bere mu no, na biribiara da dinn, ɛnna Europe mpanyimfo no yɛɛ wɔn ade te sɛ “akɔwensafo a wohim so a wonhu baabiara; nea wohui ara ne sɛ wogu amena mu.”—The Fall of the Dynasties—The Collapse of the Old Order 1905-1922.\nAustria hene ba biako a wokum no nti, anni nnanu anni nnansa, ɛnna ɛkaa Europe aman akɛse no nyinaa ti hyɛɛ ɔko mu bere a wɔnkaa bi nhyɛɛ mu. Ɔko no fii ase no, ankyɛ na wobisaa Germany mampanyin sɛ: “Ɛyɛɛ dɛn na eyi nyinaa bae?” Ɔkaa no awerɛhow mu sɛ: “Aa, obi nim mpo?”\nMpanyimfo a wotutuu anammɔn ma ɛkɔfaa ɔko no bae no, na wonnim nea ɛrebobɔ ba. Ankyɛ na asraafo a wɔdeda amena mu no ani so yɛɛ wɔn nwann. Wobehui sɛ amanyɔfo no adi wɔn huammɔ, asɔfo no adaadaa wɔn, na asraafo mpanyimfo no ayi wɔn ama. Ɔkwan bɛn so?\nWobehui sɛ amanyɔfo no adi wɔn huammɔ, asɔfo no adaadaa wɔn, na asraafo mpanyimfo no ayi wɔn ama\nAmanyɔfo no kae sɛ ɔko no bɛma nneɛma akɔ yiye wɔ wiase. Germany mampanyin kae sɛ: “Nkɔso a yɛanya no asomdwoe mu, agyapade a yɛn nananom de agyaw yɛn, ne yɛn daakye yiyeyɛ no, ɛno na yɛreko abɔ ho ban.” Amerika Mampanyin Woodrow Wilson kɔfaa fene bi bae de dwudwoo nkurɔfo bo sɛ ɔko no “bɛma wiase adwo ama ka-bi-ma-menka-bi ayɛ adwuma.” Britain nso, na nkurɔfo susuw sɛ ɛno bɛyɛ “ɔko a ɛbɛma akokoakoko agyae.” Wɔn nyinaa, na wonnim nea wɔrekeka.\nAsɔfo no nso, na wɔtaa ɔko no akyi denneennen. Nhoma bi kae sɛ: “Wɔn a wokura Onyankopɔn asɛm no, wɔn mmom na wopiapiaa nkurɔfo koguu ɔko no mu. Ɔko a wɔde fɔrefɔree obiara no maa nnipa de ne yɔnko nnipa too tankuruwa mu tentan wɔn ho.” (The Columbia History of the World) Asɔfo a anka ɛsɛ sɛ wodwudwo ano no, wɔn na wɔsosoo gya guu mu. Nhoma foforo ka sɛ: “Asɔfo no antumi anyɛ biribiara amfa ampagyaw Kristosom ansen ɔman ho dɔ, na na wɔn mu dodow no ara mpo mpɛ sɛ wɔbɛyɛ saa. Wɔn mu fã kɛse no ara dii nnipa dodow akyi de ɔman ho dɔ frafraa Kristosom. Wɔhyɛɛ asraafo a wɔwɔ Kristofo asɔre nyinaa mu kutupa sɛ wonkunkum wɔn ho wɔ wɔn Agyenkwa din mu.”—A History of Christianity.\nAsraafo mpanyimfo no hyɛɛ bɔ sɛ asraafo no kɔ ɔko no a, ɛrenkyɛ koraa na wɔde nkonimdi aba fie, nanso amma saa. Wɔde kɔhyehyɛɛ so no, ɔko no yeree sɛ mmɛnta. Tebea a asraafo ɔpepem pii kɔɔ mu saa bere no, abakɔsɛm kyerɛwfo bi kaa ho asɛm sɛ, “aniɛyaa ne ahometesɛm a wɔfaa mu no, ɛnyɛ ɛso bi ni.” Asraafo a wowuwui nyɛ agoru koraa, nanso asraafo mpanyimfo no, ɛno ara ne sɛ wɔrepia dɔm no gu mu; sɛ wɔn dɔm no rekɔtɔ atamfo mfiri mu oo, sɛ atuo na atamfo resan gu wɔn so oo, ɛmfa wɔn ho. Enti ɛnyɛ nwonwa sɛ asraafo no pii tew wɔn mpanyimfo so atua.\nWiase ko a edi kan no kaa nnipa asetena sɛn? Abakɔsɛm nhoma bi kaa obi a ɔkɔɔ ko no bi anom asɛm sɛ: “Wɔn a wɔtenaa ase saa bere no, ɔko no sɛee wɔn adwene ne wɔn abrabɔ.” Ahemman akɛse a na ɛwɔ hɔ no, ɔko yi nti, emu bebree bɔe. Efi saa ɔko kɛse no so no, mogya a agu no, ɛnyɛ ano bi ni. Baabi a wobɛfa biara, nea wubehu ne sɛ nkurɔfo asɔre agyina atew atua anaa wɔde wɔn nnade agu hɔ sɛ wɔrenyɛ adwuma.\nAdɛn nti na ɔko no danee wiase butuwii? Biribi na ɛkɔtwe bae anaasɛ ɛyɛ asiane? Nsɛmmisa yi ho mmuae fa yɛn daakye ho anaa?


5 “‘Sɛ ɔkra+ bi te sɛ obi reka ntam,+ na ɔyɛ asɛm a asi* no ho dansefo anaasɛ ohui anaa nso onim ho biribi na wanka+ a, wayɛ bɔne na ɛsɛ sɛ ɔsoa ne bɔne. 2 “‘Anaa sɛ ɔkra bi ho ka biribi a ɛho ntew, wuram aboa a ne ho ntew funu oo, ayɛmmoa a ne ho ntew funu oo, aboa a ɔwea a ne ho ntew funu+ oo, sɛ onnim+ mpo a, ne ho agu fĩ na asodi da no so.+ 3 Anaa sɛ ne ho ka obi a ne ho agu fĩ anaa biribiara a ebetumi agu onipa ho fĩ+ a, sɛ onnim mpo na akyiri yi obehu a, asodi da no so. 4 “‘Anaa sɛ ɔkra bi ka ntam, de ano hunu pere ne ho ka ntanhunu+ sɛ ɔbɛyɛ biribi a, ntam+ biara a ɔde ano hunu kae no, bɔne+ oo, papa oo, sɛ onnim mpo na akyiri yi obehu a, ɛho asodi da no so. 5 “‘Sɛ ɛba sɛ odi fɔ wɔ asɛm yi mu biara ho a, ɔnka ne bɔne.+ 6 Na bɔne a wayɛ nti, ɔmfa oguan anaa abirekyi bere+ kumaa mmɛbɔ n’asodi afɔre+ wɔ Yehowa anim; na ɔsɔfo no mpata mma ne bɔne.+ 7 “‘Na sɛ ne nsa nsõ oguan+ so a, ɔmfa mmuruburuw abien+ anaa mmorɔnoma mma abien mmɛbɔ n’asodi afɔre mma Yehowa, bɔne a wayɛ no nti. Ɔmfa biako mmɔ bɔne ho afɔre,+ na ɔmfa biako nso mmɔ ɔhyew afɔre. 8 Ɔmfa mmrɛ ɔsɔfo no, na onni kan mfa nea ɔde bɛbɔ bɔne ho afɔre no mmra na onso ne mene nkyim+ ne ti, nanso ɔnntew mmfi so koraa. 9 Na ɔmfa aboa a ɔde bɛbɔ bɔne ho afɔre no mogya no bi mpete afɔremuka no ho, na ɔnsɔn mogya a aka no ngu afɔremuka no ase.+ Ɛyɛ bɔne ho afɔre. 10 Ɔde biako a aka no bɛbɔ ɔhyew afɔre sɛnea wɔbɔ daa+ no; na ɔsɔfo no mpata+ mma ne bɔne, na wɔde befiri no.+ 11 “‘Nanso sɛ ɔrennya+ mmuruburuw abien anaa mmorɔnoma mma abien a, ɔmfa esiam muhumuhu efa susude nkyem du+ mu biako mmra mmɛbɔ ne bɔne ho afɔre. Mma ɔmmfa ngo nngu so,+ na ɔmmfa ɛhyɛ nnka ho; ɛyɛ bɔne ho afɔre.+ 12 Ɔmfa mmrɛ ɔsɔfo no, na ɔsɔfo no nsaw ne nsa mã nhyew wɔ afɔremuka no so sɛ nkae ade.+ Ɔnhyew wɔ afɔremuka no so wɔ ogya a wɔhyew ma Yehowa no so.+ Ɛyɛ bɔne ho afɔre.+ 13 Na ɔsɔfo no mpata+ mma no wɔ bɔne yi mu biara a wayɛ ho, na wɔde befiri no; na nea ɛbɛka no yɛ ɔsɔfo no dea+ te sɛ aduan afɔre no.’” 14 Afei Yehowa toaa so ka kyerɛɛ Mose sɛ: 15 “Sɛ ɛba sɛ ɔkra bi anni nokware na ɔyɛ bɔne tia Yehowa akronkronne+ bere a n’ani nni ne ho so a, ɔmfa odwennini a ɔte apɔw mmɛbɔ n’asodi afɔre+ mma Yehowa. Ɛsɛ sɛ aboa no bo du dwetɛbona+ a wɔatwa ato hɔ no, sɛnea wɔkari dwetɛbona wɔ kronkronbea hɔ no; ɛyɛ asodi afɔre. 16 Obetua bɔne a wayɛ atia kronkronbea no ho mpatade, na ɔde nkyem anum mu biako bɛka ho+ abrɛ ɔsɔfo no. Na ɔsɔfo no mfa odwennini a ɔde bɛbɔ asodi afɔre no mpata+ mma no, na wɔde befiri+ no. 17 “Sɛ ɔkra bi ani nni ne ho so na ɔfom kɔyɛ nneɛma a Yehowa ahyɛ sɛ obiara nnyɛ no bi a, ɛwom sɛ onnim+ de, nanso asodi da no so, na ɔbɛsoa ne bɔne.+ 18 Ɛsɛ sɛ ɔde odwennini a ɔte apɔw a ne bo du ɛbo a wɔatwa ato hɔ no brɛ ɔsɔfo no na ɔde bɔ n’asodi afɔre.+ Ɔsɔfo no mpata+ mma bɔne a ɔyɛe bere a n’ani nna ne ho so no, ɛwom sɛ na onnim de, na wɔde befiri no.+ 19 Ɛyɛ asodi afɔre. Wafom+ Yehowa.”\n^ Kyerɛ sɛ, asɛm a enti obi reka ntam no.


Ahene Nhoma a Edi Kan 12:1-33\nRehoboam ne nkurɔfo no ankasa abodwo so (1-15)\nMmusuakuw du tew wɔn ho (16-19)\nWosii Yeroboam hene wɔ Israel so (20)\nWɔka kyerɛɛ Rehoboam sɛ mma ɔne Israel nnkɔko (21-24)\nYeroboam ma wɔsom nantwi mma (25-33)\n12 Rehoboam kɔɔ Sekem. Ná Israelfo nyinaa aba Sekem+ sɛ wɔrebesi no hene.+ 2 Nebat ba Yeroboam tee nea asi (saa bere no, Ɔhene Solomon nti, na waguan akɔtena Egypt).+ 3 Ɛnna wɔsoma kɔfrɛɛ no bae. Ɛno akyi no, Yeroboam ne Israel asafo no nyinaa baa Rehoboam nkyɛn bɛka kyerɛɛ no sɛ: 4 “Wo papa maa yɛn kɔndua yɛɛ duru.+ Sɛ woma adwuma dennen a wo papa ma yɛyɛe ne kɔndua duruduru a ɔde too yɛn so no mu yɛ hare a, yɛbɛsom wo.” 5 Ɛnna ɔka kyerɛɛ wɔn sɛ: “Monkɔ, na edi nnansa a, monsan mmra.” Enti nkurɔfo no fii n’anim kɔe.+ 6 Afei Ɔhene Rehoboam ne mpanyimfo a ne papa Solomon te ase no na wɔsom no no kotuu agyina sɛ: “Afotu bɛn na mowɔ ma me na minhu nea mɛka akyerɛ nkurɔfo no?” 7 Ɛnna wɔka kyerɛɛ no sɛ: “Sɛ ɛnnɛ wopene so sɛ wobɛsom nkurɔfo yi ayɛ wɔn abisade ama wɔn, na woka asɛmpa kyerɛ wɔn a, ɛnde wɔbɛsom wo daa.” 8 Nanso wamfa mpanyimfo no afotu no; mmom ɔne mmerante a ɔne wɔn sii so a na wɔabɛyɛ n’asomfo no kotuu agyina.+ 9 Obisaa wɔn sɛ: “Afotu bɛn na mowɔ ma me na yɛahu nea yɛbɛka akyerɛ nkurɔfo no? Asɛm a wɔde bae ne sɛ, ‘Ma kɔndua duruduru a wo papa de too yɛn so no mu nyɛ hare.’” 10 Ɛnna mmerante a ɔne wɔn sii so no ka kyerɛɛ no sɛ: “Nkurɔfo a wɔka kyerɛɛ wo sɛ, ‘Wo papa maa yɛn kɔndua yɛɛ duru, na wo de, ma emu nyɛ hare mma yɛn’ no, ka kyerɛ wɔn sɛ, ‘Me nsateaa ketewa mpo bɛyɛ kɛse asen me papa sisi. 11 Me papa de kɔndua a emu yɛ duru soaa mo, na me de, mɛma emu ayɛ duru asen saa. Me papa de abaa* na ɛhwee mo, na me de, mede abaa a nsɔe wɔ ho na ɛbɛhwe mo.’” 12 Sɛnea Rehoboam kae sɛ, “Monkɔ, na edi nnansa a monsan mmra” no, Yeroboam ne nkurɔfo no nyinaa baa ɔhene nkyɛn ne nnansa so.+ 13 Nanso ɔhene ne wɔn ankasa abodwo so; wamfa mpanyimfo no afotu a wɔde maa no no. 14 Sɛnea mmerante no tuu no fo no, saa ara na ɔne ɔman no kasae. Ɔkae sɛ: “Me papa maa mo kɔndua yɛɛ duru, nanso me de, mede bi bɛka mo kɔndua no ho. Me papa de abaa na ɛhwee mo, na me de, mede abaa a nsɔe wɔ ho na ɛbɛhwe mo.” 15 Enti ɔhene antie nkurɔfo no; Yehowa na ɔma ɛbaa saa,+ sɛnea ɛbɛyɛ a asɛm a Yehowa nam Siloni Ahiya so ka kyerɛɛ+ Nebat ba Yeroboam no bɛba mu. 16 Bere a Israel nyinaa hui sɛ ɔhene no antie wɔn no, wɔka kyerɛɛ ɔhene sɛ: “Dɛn na yɛne Dawid wɔ yɛ? Yɛrennya hwee mpo mfi ne hɔ. Ma Yese ba no mfa n’agyapade. Israelfo ee, obiara nkɔ ne nyame nkyɛn! Afei Dawid, wo ara hwɛ wo fi.” Ɛnna Israelfo nyinaa kɔɔ wɔn afi.*+ 17 Nanso Israelfo a wɔtete Yuda nkurow mu no de, Rehoboam kɔɔ so dii wɔn so.+ 18 Ɛno akyi no, Ɔhene Rehoboam somaa Adoram+ a ɔhwɛ apaafo so no, nanso Israelfo nyinaa siw no abo kum no. Ɔhene Rehoboam de, otumi foro kɔtenaa ne teaseɛnam mu guan kɔɔ Yerusalem.+ 19 Atua a Israelfo tewee+ wɔ Dawid fi so no, atoa so abesi nnɛ. 20 Bere a Israelfo nyinaa tee sɛ Yeroboam asan aba no, ntɛm ara na wɔsoma kɔfrɛɛ no baa asafo no anim, na wosii no hene wɔ Israel nyinaa so.+ Obiara anni Dawid fi akyi bio, gye Yuda abusuakuw no.+ 21 Bere a Rehoboam beduu Yerusalem no, ntɛm ara na ɔboaboaa Yuda fi ne Benyamin abusuakuw mu akatakyi a wonim ko* nyinaa ano sɛ wɔne Israel fi rekɔko na wɔasan adan ahenni no ama Solomon ba Rehoboam; ná wɔyɛ akatakyi 180,000.+ 22 Ɛnna nokware Nyankopɔn no ka kyerɛɛ ne diyifo* Semaia+ sɛ: 23 “Ka kyerɛ Solomon ba Rehoboam a ɔyɛ Yuda hene no, ne Yuda fi nyinaa, ne Benyamin abusuakuw, ne ɔman no nyinaa sɛ, 24 ‘Nea Yehowa aka ni: “Monhwɛ na mo ne mo nuanom Israelfo no ankɔko. Obiara nsan nkɔ ne fi, na me na mama aba saa.”’”+ Enti wotiee Yehowa asɛm, na wɔsan kɔɔ wɔn afi mu sɛnea Yehowa kae no. 25 Afei Yeroboam san kyekyee Sekem*+ wɔ Efraim mmepɔw so, na ɔtenaa hɔ. Ofii hɔ san kɔkyekyee Penuel.+ 26 Yeroboam kae wɔ ne komam sɛ: “Anhwɛ a ahenni no bɛsan akodi Dawid fifo nsam.+ 27 Sɛ ɔmanfo yi toa so kɔ Yerusalem kɔbɔ afɔre wɔ Yehowa fi hɔ a,+ wɔn koma bɛsan adan akodi wɔn wura, Yuda hene Rehoboam akyi; wobekum me mpo, na wɔasan akodi Yuda hene Rehoboam akyi.” 28 Enti ɔhene ne ne nkurɔfo tuu agyina, na ɔyɛɛ sika anantwi mma abien,+ ɛnna ɔka kyerɛɛ ɔman no sɛ: “Ɛyɛ den dodo sɛ mobɛkɔ Yerusalem. Israelfo, mo Nyankopɔn a oyii mo fii Egypt asaase so no ni.”+ 29 Ɔde baako sii Betel,+ na ɔde baako a aka no nso sii Dan.+ 30 Eyi ma wɔyɛɛ bɔne,+ na Dan a ɛwɔ akyirikyiri no mpo, ɔman no kɔsom ɛhɔ de no. 31 Na osisii abosom adan wɔ sorɔnsorɔmmea,* na ɔpaw ɔmanfo a wɔnyɛ Lewifo yɛɛ wɔn asɔfo.+ 32 Afei nso, Yeroboam ma wofii ase dii afahyɛ wɔ bosome a ɛto so awotwe no da a ɛto so 15 no mu, te sɛ afahyɛ a wodi wɔ Yuda no.+ Afɔremuka a osii wɔ Betel no,+ ɔbɔɔ afɔre wɔ so maa anantwi mma a ɔyɛe no, na ɔmaa asɔfo a ɔpaw wɔn no somee wɔ sorɔnsorɔmmea a ɛwɔ Betel no. 33 Enti bosome a ɛto so awotwe no da a ɛto so 15 no, ofii ase bɔɔ afɔre wɔ afɔremuka a osii wɔ Betel no so; saa bosome no, ɔno ara na ɔpawee. Ɔmaa Israelfo dii afahyɛ, na ɔforo kɔbɔɔ afɔre wɔ afɔremuka no so.\n^ Nt., “wɔapaw wɔn.”\n^ Nt., “nokware Nyankopɔn nipa.”\n^ Anaa “hyɛɛ Sekem den.”


Yeremia 38 | Intanɛt So Bible| Wiase Foforɔ Nkyerɛaseɛ\n38 Na Mattan ba Sefatia, ne Pasur ba Gedalia, ne Selemia ba Yukal,+ ne Malkiya+ ba Pasur tee nsɛm a Yeremia reka kyerɛ ɔman+ no nyinaa sɛ: 2 “Nea Yehowa aka ni, ‘Onipa a ɔbɛtena kurow yi mu no, ɔno na nkrante+ ne ɔkɔm+ ne owuyare+ bekum no. Na nea obefi adi akɔ Kaldeafo no nkyɛn de, obenya nkwa; obenya ne kra sɛ asade na watena nkwa mu.’+ 3 Nea Yehowa aka ni, ‘Hwɛ, mede kurow yi bɛhyɛ Babilon hene asraafodɔm nsa, na ɔbɛfa.’”+ 4 Na mpanyimfo no keka kyerɛɛ ɔhene sɛ: “Ma wonkum ɔbarima yi,+ efisɛ nsɛm a ɔrekeka kyerɛ mmarima a wɔkɔ ɔsa a wɔaka wɔ kurow yi mu ne ɔman no nyinaa no rema wɔn nsam agow.+ Ɔbarima yi mpɛ ɔman yi asomdwoe na mmom mmusu.” 5 Enti Ɔhene Sedekia kae sɛ: “Hwɛ! Ɔwɔ mo nsam. Ɔhene ntumi nsiw mo kwan biribiara ho.”+ 6 Na wɔfaa Yeremia tow no kyenee ɔhene ba Malkiya abura+ a ɛwɔ Awɛmfo Aban+ mu no mu. Wɔde ahama soo Yeremia mu gyaagyaa no too mu. Ná nsu nni abura no mu, na mmom atɛkyɛ, na Yeremia kowuraa atɛkyɛ no mu.+ 7 Na Etiopiani+ Ebed-Melek a na ɔyɛ opiani a ɔwɔ ahemfie no tee sɛ wɔde Yeremia ato abura mu. Saa bere no, na ɔhene no te Benyamin Pon+ no ano. 8 Enti Ebed-Melek fii ahemfie hɔ ne ɔhene kɔkasae sɛ: 9 “O me wura ɔhene, mmarima yi ayɛ bɔne wɔ nea wɔde ayɛ odiyifo Yeremia no nyinaa mu sɛ wɔakɔtow no akyene abura mu, efisɛ ɔkɔm+ no nti, obewu+ wɔ hɔ. Aduan bi nni kurow yi mu bio.” 10 Ɛnna ɔhene hyɛɛ Etiopiani Ebed-Melek sɛ: “Fa mmarima aduasa wɔ ha di w’akyi, na munkoyi odiyifo Yeremia mfi abura no mu ansa na wawu.”+ 11 Enti Ebed-Melek faa mmarima a ɔda wɔn ano no, na wɔkɔɔ ahemfie adekoradan+ no ase kɔsesaw ntamagow ne ntama dedaw fii hɔ, na ɔde ahama susoo mu gyaa mu maa Yeremia wɔ abura+ no mu. 12 Ɛnna Etiopiani Ebed-Melek ka kyerɛɛ Yeremia sɛ: “Fa ntamagow ne ntama dedaw yi hyehyɛ ahama no ase wɔ wo mmɔtoam.” Na Yeremia yɛɛ saa.+ 13 Enti wɔde nhama no twetwee Yeremia yii no fii abura no mu. Na Yeremia kɔɔ so tenaa Awɛmfo Aban+ no mu. 14 Na Ɔhene Sedekia soma kɔfaa odiyifo Yeremia baa ne nkyɛn+ wɔ abobow ano kwan a ɛto so abiɛsa+ no so, Yehowa fie+ hɔ. Ɛnna ɔhene ka kyerɛɛ Yeremia sɛ: “Merebisa wo asɛm bi. Mfa biribiara nsie me.”+ 15 Na Yeremia ka kyerɛɛ Sedekia sɛ: “Sɛ meka kyerɛ wo a, ɛnyɛ okum na wubekum me? Na sɛ mitu wo fo nso a, worentie.”+ 16 Afei Ɔhene Sedekia kaa Yeremia ntam ahintawee mu sɛ: “Sɛ́ Yehowa a ɔbɔɔ yɛn kra+ yi te ase yi, merenkum wo, na meremfa wo nhyɛ mmarima a wɔrehwehwɛ wo kra no nsa.”+ 17 Ɛnna Yeremia ka kyerɛɛ Sedekia sɛ: “Nea Yehowa, asafo Nyankopɔn,+ Israel Nyankopɔn+ no aka ni, ‘Sɛ wubefi adi akɔ Babilon hene+ mpanyimfo nkyɛn de a, wo kra bɛtena nkwa mu, na wɔremfa ogya nhyew kurow yi, na wo ne wo fiefo nso bɛtena nkwa mu.+ 18 Na sɛ woamfi adi ankɔ Babilon hene mpanyimfo no nkyɛn a, ɛnde wɔde kurow yi bɛhyɛ Kaldeafo nsa, na wɔde ogya bɛhyew,+ na wo nso worentumi nguan mfi wɔn nsam.’”+ 19 Ɛnna Ɔhene Sedekia ka kyerɛɛ Yeremia sɛ: “Misuro Yudafo a wɔadan kɔ Kaldeafo no afã no;+ anhwɛ a wobeyi me ahyɛ wɔn nsa ma wɔayɛ me basabasa.”+ 20 Na Yeremia kae sɛ: “Wɔrenyɛ wo saa. Tie Yehowa asɛm a mereka kyerɛ wo yi, na ebesi wo yiye+ ma wo kra atena nkwa mu. 21 Na sɛ woamfi adi ankɔ wɔn nkyɛn a,+ nea Yehowa ayi akyerɛ me ni: 22 Hwɛ! mmea a wɔaka wɔ Yuda hene fie nyinaa,+ wɔde wɔn befi adi abrɛ Babilon hene mpanyimfo,+ na wɔbɛka sɛ, ‘Wɔn a wɔne wo te asomdwoe mu no adaadaa wo,+ na wɔadi wo so.+ Wɔama wo nan amem dontori mu; wɔde wɔn ani akyerɛ baabi foforo koraa.’+ 23 Wɔde wo yerenom ne wo mma nyinaa befi adi abrɛ Kaldeafo no, na wo nso, worentumi nguan mfi wɔn nsam.+ Babilon hene nsa beso wo mu, na wo nti, wɔde ogya bɛhyew kurow yi.”+ 24 Ɛnna Sedekia ka kyerɛɛ Yeremia sɛ: “Mma obiara nnte asɛm yi ho hwee na woanwu. 25 Na ɛba sɛ mpanyimfo+ no te sɛ me ne wo akasa a, ebia wɔbɛba wo nkyɛn abɛka akyerɛ wo sɛ, ‘Yɛsrɛ wo, ka asɛm a woka kyerɛɛ ɔhene no kyerɛ yɛn, mfa hwee nsie yɛn, na yɛrenkum wo. Dɛn na ɔhene ka kyerɛɛ wo?’ 26 Sɛ ɛba saa a, wo nso ka kyerɛ wɔn sɛ, ‘Mede m’adesrɛ kɔtoo ɔhene anim sɛ ɔmmfa me nnkɔ Yehonatan+ fie hɔ bio na manwu wɔ hɔ.’” 27 Akyiri yi, mpanyimfo no nyinaa baa Yeremia nkyɛn bebisabisaa no nsɛm. Na ɔno nso ne wɔn kasae sɛnea nsɛm a ɔhene hyɛe no nyinaa te.+ Enti wɔanka hwee bio n’anim, efisɛ obiara ante asɛm no. 28 Na Yeremia kɔɔ so tenaa Awɛmfo Aban+ mu hɔ kosii da a wɔko faa Yerusalem.+ Ɛbaa mu bere a wɔfaa Yerusalem+ no.


Yesu ka kyerɛɛ ɔdebɔneyɛfo no sɛ ɔbɛkɔ soro anaa? | N & M\nKENKAN WƆ Afrikaans Albanian Amharic Arabic Armenian Aymara Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kikuyu Kinyarwanda Kirghiz Kisi Korean Krio Latvian Lingala Lithuanian Luo Malagasy Myanmar Ngabere Norwegian Nzema Polish Portuguese Quechua (Bolivia) Rarotongan Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swedish Tagalog Thai Tigrinya Tsonga Tswana Turkish Twi Ukrainian Vietnamese Wayuunaiki Xhosa Yoruba Zulu\nYesu Ka Kyerɛɛ Ɔdebɔneyɛfo no sɛ Ɔbɛkɔ Soro Anaa?\nNea akɔfa asɛm yi aba ne sɛ, ɔdebɔneyɛfo a wɔbɔɔ no asɛndua mu wɔ Yesu nkyɛn no, Yesu hyɛɛ no bɔ sɛ daakye obenya nkwa wɔ Paradise. Yesu kae sɛ: “Nokwarem mise wo nnɛ sɛ, wobɛka me ho wɔ Paradise.” (Luka 23:43) Hyɛ no nsow sɛ Yesu anka baabi a saa Paradise no wɔ. Yesu asɛm no kyerɛ sɛ na ɔdebɔneyɛfo no ne no bɛkɔ soro anaa?\nNea edi kan no, ma yɛnhwɛ sɛ ɔdebɔneyɛfo no fata sɛ ɔkɔ soro anaa. Nnipa a wɔbɛkɔ soro no, wɔde nsu ne honhom kronkron abɔ wɔn asu ma enti wɔabɛyɛ Yesu asuafo a wɔde honhom awo wɔn. (Yohane 3:3, 5) Ade foforo a ɛsɛ sɛ wɔyɛ na wɔatumi akɔ soro ne sɛ wɔbɛma wɔn abrabɔ ne Onyankopɔn mmara ahyia na wɔadi nokware, agyina wɔn mũdi mu, na wɔadwen nnipa ho. (1 Korintofo 6:9-11) Ɛsɛ sɛ wodi Onyankopɔn ne Kristo nokware kosi sɛ wobewu. (Luka 22:28-30; 2 Timoteo 2:12) Gye sɛ wɔyɛ eyinom nyinaa ansa na wɔatumi afata sɛ wobenyan wɔn akɔ soro akɔyɛ adwuma kɛse a ɛda hɔ retwɛn wɔn sɛ wɔne Kristo bɛyɛ asɔfo ne ahemfo na wɔadi adesamma so mfe apem.—Adiyisɛm 20:6.\nNanso, ɔdebɔneyɛfo a wɔbɔɔ no asɛndua mu wɔ Yesu nkyɛn no, odii bɔne kosii owu mu. (Luka 23:32, 39-41) Ɛwom, sɛnea ɔkasa kyerɛɛ Yesu no kyerɛe sɛ na obu no. Ɔkae sɛ: “Sɛ woba w’ahenni mu a, kae me.” (Luka 23:42) Nanso, na ɔnyɛ obi a wɔabɔ no asu na wɔde honhom awo no ma wabɛyɛ Yesu suani. Saa ara nso na na ommuu ɔbrapa biara nkyerɛe sɛ ɔyɛ nokwaredifo. Enti ɛbɛyɛ dɛn na Yesu ahyɛ no bɔ sɛ ɔde no bɛkɔ soro akɔka n’asuafo a wodii nokware kosii awiei no ho, na ɔne wɔn adi hene?—Romafo 2:6, 7.\nMfatoho bi ni: Sɛ obi wia wo sika na ɔpa wo kyɛw a, ebia wode bɛkyɛ no. Nanso wugye di sɛ ɔyɛ obi a wubetumi de w’abusua anaa w’adwuma ahyɛ ne nsa sɛ ɔnhwɛ so? Sɛ wode biribi a ɛte saa bɛhyɛ obi nsa a, gye sɛ obi a wugye no di paa. Enti sɛ obi bɛkɔ soro a, gye sɛ wakyerɛ sɛ, sɛ wɔma no kwan sɛ onni adesamma so a, ɔde Onyankopɔn mmara a ɛyɛ pɛ no bɛyɛ adwuma. (Adiyisɛm 2:10) Ɛwom, ansa na ɔdebɔneyɛfo no rewu no, ofii ne komam srɛɛ Yesu sɛ onhu no mmɔbɔ, nanso wanyɛ biribiara a ɛkyerɛ sɛ ɔfata sɛ ɔkɔ soro.\nYesu ka kyerɛɛ ɔdebɔneyɛfo no sɛ ɔbɛka ne ho wɔ soro saa da no anaa? Ɛrentumi nyɛ yiye saa, efisɛ Yesu ankɔ soro saa da no. Mmom no, ɔkɔɔ “asase yam” anaa adamoa mu kodii nnansa. (Mateo 12:40; Marko 10:34) Yesu sɔree no mpo, odii adaduanan wɔ asase so ansa na ɔrekɔ soro. (Asomafo Nnwuma 1:3, 9) Enti ɛrentumi mma sɛ saa da no ara ɔdebɔneyɛfo no kɔkaa Yesu ho wɔ soro.\nƐnde, Paradise bɛn na ɔdebɔneyɛfo no bɛkɔ no? Sɛ wonyan no fi awufo mu a, ɔbɛtena asase so Paradise, na Yesu nso na obedi so hene. (Asomafo Nnwuma 24:15; Adiyisɛm 21:3, 4) Paradise ne nea ehia sɛ obi yɛ ansa na Onyankopɔn ama wakɔ hɔ no, sɛ wopɛ sɛ wusua ho ade pii a, hu Yehowa Dansefo biara.


Wotuu Wɔn Ho Mae Koraa—Mmea a Wɔnwaree\nKENKAN WƆ Afrikaans Albanian Amharic Arabic Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Digor Douala Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indian Sign Language Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Tswana Turkish Turkmen Tuvaluan Twi Tzotzil Ukrainian Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nYƐN nuanom Adansefo bebree de nsi resom wɔ aman a wohia Ahenni adawurubɔfo bebree so. Wɔn mu pii yɛ anuanom mmea a wɔnwaree. Wɔn mu binom de mfe pii asom wɔ amannɔne. Dɛn na aka wɔn ama wɔatena obi man so akyɛ saa? Osuahu bɛn na wɔanya? Abrabɔ awie wɔn sɛn? Yɛne wɔn mu bi akasa. Sɛ woyɛ ɔbea a wonwaree na ɛka wo koma sɛ wobɛyɛ adwuma a ɛma akomatɔyam yi bi a, ɛnde yegye di sɛ wɔn nsɛm no bepusuw wo paa. Sɛ Onyankopɔn asomfo nyinaa kenkan wɔn nsɛm yi a, ɛbɛboa wɔn kɛse.\nƐYƐ WO SƐ WORENTUMI NYƐ?\nWoyɛ ɔbea a wonwaree anaa? Wohwɛ a wubetumi akɔ ɔman foforo so akɔyɛ akwampae adwuma? Yɛfrɛ onuawa bi Anita. Seesei wadi mfe 75. Ná onnye nni koraa sɛ obetumi akɔ obi man so akɔyɛ asɛnka adwuma wɔ hɔ. Yɛwoo no tetee no England. Bere a ofii akwampae adwuma ase no, na wadi mfe 18. N’asɛm ne sɛ: “Ná mepɛ asɛnkakɔ paa, nanso na minnye nni sɛ metumi akɔ ɔman foforo so akɔka Yehowa ho asɛm wɔ hɔ. Ná mente ɔman foforo biara so kasa na na minnye nni sɛ metumi asua. Enti bere asafo too nsa frɛɛ me sɛ menkɔ Gilead sukuu no, me ho dwiriw me. Mansusuw da sɛ me a mensɛ hwee sei, asafo bɛto nsa afrɛ me. Nanso meka kyerɛɛ me ho sɛ, ‘Sɛ Yehowa ahu sɛ metumi a, ɛnde mɛyere me ho.’ Asɛm a mereka yi, mfe 50 atwam. Efi saa bere no besi nnɛ nyinaa, meda so ara som wɔ Japan.” Ɔtoaa n’asɛm no so sɛ, “Ɛyɛ a mede anigye ka kyerɛ mmabaa sɛ, ‘Momfa mo bag mmɔ mo akyi mmɛsen mma yɛnkɔ, na mo ani begye paa.’ Meka saa a, wɔn mu pii di m’akyi.”\nWUBETUMI ANYA AKOKODURU\nYɛn nuanom mmea bebree wɔ hɔ a, mfiase no wannye anni da sɛ wobetumi akɔsom wɔ obi man so. Ɛyɛɛ dɛn na wonyaa akokoduru yɛɛ saa?\nOnuawa foforo de Maureen. Seesei wadi mfe 64. Ɔkaa sɛ, “Misii so no, na mepɛ sɛ meyɛ adwuma de boa nkurɔfo.” Bere a otu kɔɔ Quebec, Canada no, na wadi mfe 20. Ná asafo no hia akwampaefo pii wɔ hɔ. Ɔtoaa n’asɛm no so sɛ, “Akyiri yi asafo too nsa frɛɛ me sɛ menkɔ Gilead sukuu, nanso na misuro sɛ megyaw me nnamfo hɔ akɔ baabi a minnim. Afei na me papa yare, na na me maame na ɔrehwɛ no, enti na ɛhaw me paa sɛ mɛkɔ agyaw no. Anadwo a nkurɔfo adeda no, na mede nusu ka m’asɛm kyerɛ Yehowa. Me ne me maame ne me papa susuw asɛm no ho, na wɔhyɛɛ me nkuran sɛ menkɔ sukuu no. Yɛn asafo mufo nso boaa m’awofo paa. Sɛnea Yehowa boaa yɛn no maa minyaa awerɛhyem sɛ Yehowa bɛhwɛ me. Efi hɔ no, misii me bo sɛ mɛkɔ.” Afe 1979 mu no, Maureen kɔɔ Afrika Atɔe Fam, na ɔde mfe 30 kɔsom wɔ hɔ. Seesei ɔrehwɛ ne maame wɔ Canada; ɛhɔ nso ɔyɛ ɔkwampaefo titiriw. Sɛ ɔkae mfe a ɔde yɛɛ akwampae adwuma wɔ akwantu mu no a, asɛm a ɔka ne sɛ: “Yehowa de nea mihia nyinaa maa me, me ho ankyere me da.”\nOnuawa Wendy nso adi mfe 65. Bere a otu kɔɔ Australia no, na ɔyɛ ababaa. Ɔno nso kaa sɛ: “Ná meyɛ obi a mefɛre ade paa, na na ɛyɛ den sɛ me ne obi a minnim no bɛkasa. Nanso bere a mede me ho hyɛɛ akwampae adwuma mu no, misuaa sɛnea me ne obiara bɛkasa, na ɛmaa minyaa akokoduru. Afei ehu no tu yerae. Akwampae adwuma no boaa me maa mihuu sɛ ɛsɛ sɛ mede me ho to Yehowa so. Wei maa mihuu sɛ metumi akɔyɛ adwuma wɔ ɔman foforo so. Bere bi nso, onuawa bi de me kɔɔ Japan ma yɛkɔyɛɛ asɛnka adwuma bɛyɛ bosome mmiɛnsa. Ná onuawa no ayɛ ɔsɛmpatrɛwfo bɛyɛ mfe 30 wɔ Japan. Saa akwantu no boaa me paa ma mihuu sɛ me nso, metumi atu akɔ ɔman bi so akɔka asɛm no.” Afe 1986 mu no, Wendy tu kɔɔ Vanuatu. Ɛyɛ supɔw a ɛwɔ Australia apuei fam. Wufi Australia rekɔ hɔ a, ɛyɛ bɛyɛ kilomita 1,770 anaa kwansin 1,100.\nWendy da so ara wɔ Vanuatu. Seesei ɔyɛ adwuma wɔ baabi a wɔkyerɛ kasa ase. N’asɛm a ɔka ne sɛ: “Mihu sɛnea wɔretete asafo ne kuw nketewa wɔ mmeae a ɛwɔ akyirikyiri saa a, minhu nea menyɛ. Mehwɛ hokwan a manya wɔ Yehowa som mu wɔ supɔw yi so a, merentumi mfa ntoto hwee ho.”\nOnuawa Kumiko nso, wadi mfe 65. Ná ɔne n’adamfo yɛ akwampaefo wɔ Japan, na bere bi n’adamfo no ka kyerɛɛ no sɛ ɔmma wɔnkɔyɛ akwampae adwuma wɔ Nepal. Ɔkaa sɛ, “M’adamfo no de haw me saa ara, nanso na memfa me ti nnye. Ná minnye nni sɛ metumi asua kasa foforo. Afei na ɛyɛ me den sɛ mɛkɔ akosua amammerɛ foforo. Ná meredwen sika a mede bɛkɔ nso ho. Ɛno mu ara na minyaa moto akwanhyia kɔdaa ayaresabea. Ɛhɔ na mibisaa me ho sɛ: ‘Enti merebetumi asɔre agyina me nan so bio?’ Obi a merebetu kwan, sɛ yare bi bɔ me a mɛyɛ dɛn akɔ? Enti merentumi nkɔsom obi man so afe mpo?’ Mebɔɔ mpae denneennen sɛ Yehowa mmoa me mma minsi m’adwene pi.” Bere a Kumiko fii ayaresabea baa fie no, ɔkɔɔ Nepal, na akyiri yi ɔne n’adamfo no tu kɔɔ hɔ.\nSeesei Kumiko atena Nepal bɛyɛ mfe du. Nea ɔkae ne sɛ: “Nneɛma a na misuro no, mitumi yɛe sɛnea Israelfo no faa Ɛpo Kɔkɔɔ no mu no. Ɛyɛ me dɛ sɛ mituu saa anammɔn no. Ɛtɔ da bi na me ne abusua bi resua ade a, wɔn nnamfo bɛyɛ nnum anaa nsia tumi bɛtena adesua no mu. Nkwadaa nketewa mpo tumi ba me nkyɛn begye nkratawa. Asasesin a nkurɔfo tie asɛm no sei deɛ, worennya sɛ woreka asɛm no wɔ hɔ.”\nWUBETUMI ADI ƆHAW SO\nAnuanom mmea a yebisaa wɔn nsɛm no, na obiara wɔ ne haw; ɛyɛ nwonwa paa. Wɔyɛɛ dɛn dii ɔhaw no so?\nOnuawa Diane fi Canada. Seesei w’adi mfe 62. Ɔde mfe 20 yɛɛ asɛmpatrɛw adwuma wɔ Ivory Coast (seesei Côte d’Ivoire). Nea ɔkae ne sɛ, “Mfiase no, na m’ani agyina m’abusuafo paa. Enti mebɔɔ mpae sɛ Yehowa mmoa me na minnya ɔdɔ mma nnipa a wɔwɔ m’asasesin mu no. Mekɔɔ Gilead no, yɛn akyerɛkyerɛfo no baako a yɛfrɛ no Onua Jack Redford kaa asɛm bi. Ɔkaa sɛ, ‘Yɛkɔ yɛn asasesin mu foforo a anhwɛ a nea yɛde yɛn ani behu no, ɛbɛhaw yɛn paa anaa yɛn ho bedwiriw yɛn mpo. Wohwɛ sɛnea ohia adokoro wɔn no a, wo werɛ bɛhow. Nanso ɔkaa sɛ mma yɛnhwɛ ɛno kɛkɛ, yɛnhwɛ nnipa no. Yɛne wɔn kasa a, yɛnhwɛ wɔn anim dinn na yebehu sɛnea Bible mu nokwasɛm no aka wɔn koma.’ Saa pɛpɛɛpɛ na meyɛe, na ama manya nhyira bebree kwa! Nneɛma pa a Ahenni no de bɛba no, sɛ meka ho asɛm kyerɛ wɔn a, mihu sɛ wɔn ani agye!” Dɛn bio na ɛboaa Diane maa ɔkɔkaa asɛm no wɔ obi man so? Ɔtoaa so sɛ, “Me ne me Bible asuafo no bɔe paa, na sɛ wogye nokware no tom bɛsom Yehowa a, ɛnde na mawu koraa! M’asasesin no bɛyɛɛ me kurom. Sɛnea Yesu kae no, manya maamenom, papanom, nuabarimanom ne nuabeanom.”—Mar. 10:29, 30.\nOnuawa Anne nso adi mfe 46. Seesei ɔsom wɔ Asia. Atumfoɔ no abara yɛn adwuma no wɔ hɔ. Ɔkaa sɛ: “Makɔ aman pii so akɔsom. Ɛyɛ a me ne anuanom mmea a ɛsono baabi a wofi, ɛsono wɔn amammerɛ ne wɔn suban na ɛtena. Ɛtɔ da a akasakasa tumi si yɛn ntam ma no haw me paa. Ɛba saa a, nea meyɛ ara ne sɛ mɛka abɛn wɔn sɛnea ɛbɛyɛ a mehu wɔn yiye. Afei mebɔ mmɔden sɛ mɛte wɔn ase na madɔ wɔn kɛse. Ɛyɛ me dɛ paa sɛ meyɛɛ saa. Ama manya nnamfo pa na aboa me wɔ mesom adwuma mu.”\nOnuawa Ute nso fi Germany. Seesei wadi mfe 53. Afe 1993 mu, ɔkɔyɛɛ asɛmpatrɛw adwuma wɔ Madagascar. Ɔno nso kaa sɛ: “Mfiase no, mebrɛe paa ansa na meresua ɛhɔ kasa no. Ɛhɔ hyew nso, na mintumi koraa. Ná atiridii, nnokommoaa ne nsonsono nyɛ na wɔ hɔ. Nanso ɛhɔfo boaa me paa. Anuanom mmea ne wɔn mma, ne afei me Bible asuafo nyaa me ho abotare boaa me maa metee kasa no. Meyare nso a, na me yɔnko a me ne no som wɔ hɔ no hwɛ me yiye. Ne nyinaa mu no, nea ɔboaa me paa ne Yehowa. Ná metaa ka m’ahiasɛm kyerɛ no. Mebɔ mpae saa a, mitumi twɛn kakra ansa na manya me mpaebɔ ho mmuae. Ɔhaw biara nni hɔ a mede too Yehowa anim a wammoa me.” Ɛnnɛ, Ute da so ara wɔ Madagascar, na ɔde mfe 23 na asom wɔ hɔ.\nAnuanom mmea a wɔakɔboa aman foforo so ne Adansefo foforo a wɔn nso akɔboa wɔ baabi a mmoa ho hia no nyinaa anya nhyira pii. Ebi ne sɛn?\nOnuawa Heidi fi Germany. Seesei wadi mfe 72. Efi afe 1968 besi nnɛ, ɔda so ara wɔ Ivory Coast (seesei Côte d’Ivoire) reyɛ asɛmpatrɛw adwuma. Ɔkaa sɛ: “Sɛ mihu sɛ mma a manya wɔ Yehowa fie no ‘da so ara nam nokware no mu’ a, minhu nea menyɛ.” Seesei me Bible asuafo no bi yɛ akwampaefo, na ebi nso yɛ asafo mu mpanyimfo. Wɔn mu bebree frɛ me Mama anaa Nana. Wɔn a wɔabɛyɛ asafo mu mpanyimfo no baako mpo deɛ, ɔne ne yere ne ne mma de me ayɛ wɔn busuani prɛko. Enti seesei Yehowa ama manya babarima, asew, ne nananom mmiɛnsa.”—3 Yoh. 4.\nOnuawa Karen nso fi Canada. Seesei wadi adi mfe 72. Ɔde mfe 20 ayɛ asɛmpatrɛw adwuma wɔ Afrika Atɔe Fam. Ɔkaa sɛ: “Asɛmpatrɛw adwuma ama masua sɛnea meyi me yam aboa nkurɔfo, mɛdɔ nnipa, na manya abotare. Nnipa a wofi aman ahorow so a me ne wɔn ayɛ adwuma no abue m’ani wɔ nneɛma pii ho. Mahu sɛ ɛsono sɛnea obiara yɛ n’ade. Seesei ɛkame ayɛ sɛ wiase baabiara, mewɔ nnamfo wɔ hɔ! Ɛwom sɛ ɛnnɛ nneɛma asesa, na minni hɔ bio deɛ, nanso yɛn adamfofa no da so ara gyina mu.”\nOnuawa Margaret fi England. Wadi mfe 79. Ɔkɔyɛɛ asɛmpatrɛw adwuma wɔ Laos. Ɔkaa sɛ: “Baabi a mekɔkaa asɛmpa no ama mahu sɛnea Yehowa twe nnipa ahorow nyinaa ba n’ahyehyɛde no mu. Anokwa ahyɛ me gyidi den paa. Ama magye adi sɛ Yehowa na ɔrekyerɛ n’ahyehyɛde no kwan, na nea wabɔ ne tirim sɛ ɔbɛyɛ nyinaa bɛbam.”\nNokwarem, Kristofo mmea a wɔnwaree a wɔresom wɔ nkurɔfo aman so no ayɛ bi. Wɔfata nkamfo paa, efisɛ wɔayi wɔn yam reka asɛm no. (Atem. 11:40) Nea ɛyɛ anigye koraa ne sɛ, dɔɔ ara na wɔredɔɔso. (Dw. 68:11) Yɛn nuanom mmea a yɛne wɔn abɔ nkɔmmɔ yi atwa sa pa ama yɛn. Wɔaka ahwɛ, na wɔahu sɛ Yehowa ye. Wo nso wubetumi atoto nneɛma yiye, na wasuasua wɔn anaa? Woyɛ saa a, wubehu paa sɛ “Yehowa ye.”—Dw. 34:8.\nSɛnea Wubesiesie Wo Ho Akɔsom Amannɔne\n“Di kan kɔyɛ asɛnka adwuma kakra wɔ ɔman bi a wohia Ahenni adawurubɔfo bebree mu, na hwɛ sɛnea ɛhɔ te. Sɛ wo ho nsõ a, ɛnde baabi a wowɔ no, hwehwɛ asafo bi a ɛsono wɔn kasa na kɔboa wɔn. Sua wɔn kasa ne wɔn amammerɛ. Ade baako a ehia paa ne sɛ, fa wo ho to Yehowa so. Me nso nneɛma pii wɔ hɔ a mannye anni sɛ metumi ayɛ da, nanso Yehowa mmoa so, matumi ayɛ ne nyinaa.”—Karen\nMargaret, bɛyɛ 1968\n“Wo ne asɛmpatrɛwfo anaa akwampaefo a wɔayɛ adwuma no akyɛ mmɔ nkɔmmɔ. Afei sese wo ho. Bɔ Yehowa mpae na ɔmmoa wo. Bio nso hu sɛ, sɛnea asɛnka adwuma no te wɔ wo kurom no, saa na ɛte wɔ baabiara. Nya awerɛhyem sɛ, sɛ wutu kwan kɔsom wɔ obi man so a, w’ani begye paa.”—Margaret\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM January 2017\nAudio Baabi a wubetumi atwe nneɛma abɔ atie ƆWƐN-ABAN—NEA ADESUA NSƐM WOM January 2017\nWotuu Wɔn Ho Mae Koraa—Wɔ Myanmar


Забур 18 CARS - Nnwom 18 ASCB\nAwurade akoa Dawid dwom. Ɔtoo saa dwom yi maa Awurade, ɛberɛ a ɔgyee no firii nʼatamfoɔ nyinaa ne Saulo nsam no.\n1Medɔ wo, Ao Awurade, mʼahoɔden.\n2Awurade ne me botantim;\nmʼaban ne me gyefoɔ;\nme Onyankopɔn ne me botan\nNe mu na menya me hintabea.\nƆyɛ mʼakokyɛm, me nkwagyeɛ abɛn ne mʼabandenden.\n3Mesu frɛ Awurade; ɔno na ayɛyie sɛ no,\nɛfiri sɛ ɔgye me firi mʼatamfoɔ nsam.\n4Owuo nkɔnsɔnkɔnsɔn kyekyeree me;\nna ɔsɛeɛ asorɔkye bu faa me so.\n5Damena nhoma kyekyeree me;\nowuo ankasa too me anihaa.\n6Mʼahohia mu, mesu mefrɛɛ Awurade.\nMesu mefrɛɛ me Onyankopɔn pɛɛ mmoa.\nƆfiri nʼasɔrefie hɔ tee me nne;\nme sufrɛ baa nʼanim, na ɛkɔɔ nʼasom.\n7Asase wosoeɛ na ɛhinhimeɛ,\nna mmepɔ fapem wosoeɛ\nwɔsuroeɛ ɛfiri sɛ na ne bo afu.\n8Wisie firii ne hwene mu;\nogyaframa firii nʼanom,\nna egyasramma dɛre firii mu.\n9Ɔfirii ɔsoro baa fam;\nna omununkum kabii duruu ne nan ase.\n10Ɔte Kerubim so tu kɔɔ soro;\ngyaagyaa ne ho wɔ mframa ntaban so.\n11Ɔde sum kataa ne ho,\nosu a amuna tumm atwa ne ho ahyia.\n12Hann kɛseɛ hyerɛn wɔ nʼanim,\nna omununkum a asukɔtweaa ne anyinam wɔ mu firii ne ho hyerɛn mu baeɛ.\n13Awurade bobɔɔ mu firii soro;\nƆsorosoroni no nne gyegyeeɛ bio.\n14Ɔtoo ne bɛmma no de bɔɔ atamfoɔ no hweteeɛ,\nɔde anyinam a ano yɛn den pamoo wɔn.\n15Ɛpo mu mmɔnka ho yiyiiɛ\nna asase nnyinasoɔ ho daa hɔ,\nɛsiane wʼanimka ne ahomeguo a ɛfiri wo hwene mu no enti,\n16Ɔfiri ɔsoro baa ɛfam bɛsɔɔ me mu;\nɔtwee me firii nsuo a emu dɔ mu.\n17Ɔgyee me firii me ɔtamfoɔ hoɔdenfoɔ nsam,\n18Wɔbaa me so wɔ mʼamanehunu da mu,\nnanso Awurade pagyaa me.\n19Ɔde me baa baabi a ɛhɔ trɛ;\nɔgyee me, ɛfiri sɛ nʼani sɔɔ me.\n20Awurade ne me adi no sɛdeɛ me tenenee teɛ;\nwahwɛ me nsa a ɛho teɛ so atua me ka.\n21Manante Awurade akwan so.\nMentwee me ho mfirii me Onyankopɔn ho nkɔyɛɛ bɔne.\n22Madi ne mmara nyinaa so:\nmemmuu nʼahyɛdeɛ so.\n23Me ho nni asɛm wɔ Onyankopɔn anim,\nna matwe me ho afiri bɔne ho.\n24Awurade agyina me teneneeyɛ\nne me nsa a ɛho teɛ wɔ nʼanim so atua me ka.\n25Woda wo ho adi sɛ ɔnokwafoɔ kyerɛ wɔn a wɔdi nokorɛ,\nwɔn a wɔdi mu nso wo kyerɛ wɔn sɛ wodi mu.\n26Woyɛ kronn ma wɔn a wɔyɛ kronn,\nna amumuyɛfoɔ deɛ, wokyiri wɔn.\n27Wogye ahobrɛasefoɔ nkwa,\nna wobrɛ ahantanfoɔ ase.\n28Ao Awurade, woyɛ me kanea.\nAane, woma me sum dane hann.\n29Wʼahoɔden a wode ma me enti, metumi ka akodɔm gu;\nme Onyankopɔn enti, metumi foro ɔfasuo.\n30Onyankopɔn deɛ, nʼakwan yɛ pɛ;\nAwurade bɔhyɛ nyinaa ba mu.\nƆyɛ akokyɛm ma wɔn a\nwɔhwehwɛ banbɔ wɔ ne mu.\n31Na hwan na ɔyɛ Onyankopɔn ka Awurade ho?\nNa hwan na ɔyɛ Ɔbotan no, gye sɛ yɛn Onyankopɔn no.\n32Ɛyɛ Onyankopɔn na ɔma me ahoɔden,\nna ɔma me kwan yɛ pɛ.\n33Ɔma mʼanammɔn ho yɛ hare sɛ ɔforoteɛ deɛ.\nƆma me gyina sorɔnsorɔmmea.\n34Ɔsiesie me ma ɔko,\nna mʼabasa tumi kuntunu kɔbere mfrafraeɛ tadua.\n35Wode wo nkonimdie akokyɛm ma me,\nna wo nsa nifa kura me.\nWobrɛ wo ho ase ma meyɛ kɛseɛ.\n36Woabɔ ɛkwan tɛtrɛɛ ama me nan\n37Metaa mʼatamfoɔ kɔtoo wɔn;\nmansane mʼakyi kɔsii sɛ mesɛee wɔn.\n38Mɛdwerɛ wɔn, na wɔantumi ansɔre,\nwɔhwehwee ase wɔ me nan ase.\n39Wode akodie ahoɔden maa me;\nwomaa mʼatamfoɔ bɔɔ wɔn mu ase wɔ me nan ase.\n40Womaa mʼatamfoɔ danee wɔn ho dwaneeɛ,\nna mesɛe wɔn a wɔtan me.\n41Wɔsu pɛɛ mmoa, nanso obiara ammɛgye wɔn,\nwɔfrɛɛ Awurade, nanso wammua.\n42Meyamoo wɔn sɛ mfuturo a mframa bɔ guo;\nme hwiee wɔn guiɛ sɛ mmɔntene so atɛkyɛ.\n43Woagye me afiri nnipa no ntohyɛsoɔ mu,\nwoayɛ me amanaman no ti;\nnnipa a mennim wɔn abɛyɛ mʼasomfoɔ.\n44Wɔte me nka pɛ a, wɔyɛ ɔsetie ma me;\nananafoɔ koto mʼanim.\n45Wɔn nyinaa botoboto;\nwɔfiri wɔn abandenden mu ba ahopopoɔ so.\n46Awurade te ase! Ayɛyi nka me Botan!\nWɔmma Onyankopɔn me Gyefoɔ no din so!\n47Ɔno ne Onyankopɔn a ɔtɔ awere ma me,\nɔno na ɔka amanaman hyɛ mʼase,\n48ɔno na ɔgye me firi mʼatamfoɔ nsam.\nWopagyaa me sii mʼatamfoɔ so,\nwogyee me firii basabasayɛfoɔ nsam.\n49Ɛno enti, mɛkamfo wo wɔ amanaman mu, Ao Awurade.\nMɛto ayɛyie dwom ama wo din.\n50Wode nkonimdie akɛseɛ ama wo ɔhene;\nwoda ɔdɔ a ɛnsa da adi kyerɛ deɛ woasra no ngo,\nwode kyerɛ Dawid, ne nʼasefoɔ afebɔɔ.\nASCB : Nnwom 18


Nneɛma abien bi a ɛpaee wɔ Beirut kurow no mu – Get up to 50% off when you buy multiple small stickers.\nNneɛma abien a ɛpaee, a nea ɛto so abien no sõ sen nea edi kan no koraa no, bɔɔ Beirut kurow no mu Yawda anwummere anɔpatutuutu, na anyɛ yiye koraa no, ekunkum nnipa 154, na epirapira bɛboro 5,000 na ɛsɛee nneɛma pii. Sɛnea Lebanon akwahosan soafo, Hamad Hassan, kyerɛ no, wɔde nnipa bɛboro 1,000 akɔ ayaresabea, na na 120 da so ara wɔ tebea a emu yɛ den mu Fida.\nƆpae a ɛto so abien no maa ahurututu bi a ɛyɛ kɔkɔɔ a ɛrehuruhuruw kɔɔ soro wɔ kurow no hyɛn gyinabea no atifi na ɛmaa asorɔkye bi a ɛyɛ hu bae a ɛbubuu ahwehwɛ akwansin pii. Ɛmfa ho adwuma kɛse bi a wɔhwehwɛ mu no, wɔda so ara gye di sɛ nnipa du du pii ayera wɔ kurow a ɛyɛ Lebanon ahenkurow a ɛwɔ Mediterranea mpoano apuei fam no mu.\nBere a atumfoɔ no reboaboa nea esii no ano no, ɛha na yɛahwɛ nea yenim ne nea yennim.\nDɛn na ɛde nneɛma a ɛpaee no bae?\nWonnya nhuu nea ɛde ba ankasa, nanso ogya bi sɛee hyɛn gyinabea bi adekoradan bi bɛyɛ 6 p.m. Ná nneɛma abien a ɛpaee, ketewaa bi a ɛpaee kɛse bi a ɛsɛee kurow no fã bi dii akyi wɔ sikani kakraa bi akyi.\nTags: adiyisɛmakiraanimearabarabicawurade ɔtopae awudibakugobakugoubeirutbeyrouthbnhaboku no ɔkokodurufo adesuaboomcedardekudubaiegyptemiratesfairouzfɛfɛɛfɛhabibiiraqizukujapanjordankacchankasakatsukikatsuki bakugoukonosubakɔkɔɔkurowkuwaitlebanonmangame ɔbran adesuameguminmfinimfini apueimhamidoriyamorocconkyerɛweennwomnostalgiansɛm a wɔafa akaogyaɔbranɔtopaeqatarretrosaudi arabiaserewsyriatumi nyinaatypographyuaevintage\nNext У місті Бейрут прогриміла пара вибухів\nPrevious Beýrut şäherine bir jübüt partlama boldy


ኢያሱ 8 NASV – Yosua 8 ASCB | Biblica\nኢያሱ 8 NASV – Yosua 8 ASCB\nIsraelfoɔ Di Ai So\n1Afei, Awurade ka kyerɛɛ Yosua sɛ, “Nsuro anaasɛ mma wʼakoma nntu. Fa wʼasraadɔm no nyinaa na kɔto hyɛ Ai so, ɛfiri sɛ, mede Aihene, ne nkurɔfoɔ, ne kuropɔn ne nʼasase ama wo. 2Wobɛsɛe wɔn sɛdeɛ wosɛee Yeriko ne ne ɔhene no. Nanso, saa ɛberɛ yi deɛ, motumi fa asadeɛ ne anantwie no. Ma wʼasraafoɔ no nkɔtɛ kuropɔn no akyi.”\n3Na Yosua ne Israel akodɔm no siim sɛ wɔrekɔto ahyɛ Ai so. Yosua yii akodɔm ɔpeduasa, somaa wɔn anadwo, 4hyɛɛ wɔn sɛ, “Monkɔtɛ wɔ atɛeɛ a ɛwɔ kuropɔn no akyi na monyɛ krado mma ɔko. 5Sɛ yɛn asraafoɔ no to hyɛ Ai so a, Ai mmarima bɛfiri adi abɛko, sɛdeɛ wɔyɛɛ kane no, na yɛbɛdwane. 6Yɛbɛma wɔataa yɛn ara kɔsi sɛ wɔn nyinaa bɛfiri kuropɔn no mu. Na wɔbɛka sɛ ‘Israelfoɔ no redwane sɛdeɛ wɔyɛɛ kane no.’ 7Afei mobɛfiri mo atɛeɛ hɔ ntɛm so akɔfa kuropɔn no, ɛfiri sɛ, Awurade, mo Onyankopɔn de bɛma mo. 8Monto kuropɔn no mu ogya sɛdeɛ Awurade ahyɛ no. Monim deɛ ɛsɛ sɛ moyɛ.”\n9Enti, wɔfirii hɔ anadwo no kɔtɛɛ Bet-El ne Ai atɔeɛ fam ntam. Nanso, Yosua deɛ, ɔkaa nnipa no mu wɔ wɔn atenaeɛ hɔ anadwo no.\n10Adeɛ kyee anɔpahema no, Yosua nyanee nʼakodɔm maa wɔde wɔn ani kyerɛɛ Ai a Israel ntuanofoɔ ka wɔn ho. 11Wɔkɔbɔɔ atenaeɛ wɔ Ai atifi fam a bɔnhwa da wɔne kuropɔn no ntam. 12Anadwo no, Yosua somaa akodɔm mpem enum sɛ wɔnkɔtɛ Bet-El ne Ai ntam wɔ kuropɔn no atɔeɛ fam. 13Enti, ɔmaa akodɔm no mu fa kɛseɛ gyinaa kuropɔn no atifi fam a na atɛfoɔ no bi nso wɔ kuropɔn no atɔeɛ fam. Yosua ankasa deɛ, ɔtenaa bɔnhwa no mu anadwo no.\n14Aihene hunuu sɛ Israelfoɔ no wɔ bɔnhwa no fa nohoa no, ntɛm so, ɔne nʼakodɔm nyinaa sɔree anɔpahema kɔtoaa Israelfoɔ no, to hyɛɛ wɔn so wɔ Araba. Nanso, na ɔnnim sɛ atɛfoɔ bi wɔ kuropɔn no akyi. 15Yosua ne ne Israel akodɔm no dwane kɔɔ ɛserɛ no so yɛɛ sɛdeɛ Aifoɔ no adi wɔn so, 16enti Aifoɔ no frɛɛ mmarima a wɔwɔ kuropɔn no mu no nyinaa ma wɔbɛtaa Israelfoɔ no. Ɛyɛɛ saa maa wɔn nyinaa firii kuropɔn no mu. 17Anka obi biara wɔ Ai anaa Bet-El a wankɔtaa Israelfoɔ, na wɔgyaa kuro no maa ano daa hɔ.\n18Awurade ka kyerɛɛ Yosua sɛ, “Fa wo pea no kyerɛ Ai so, na mede kuropɔn no bɛma wo.” Enti, Yosua yɛɛ sɛdeɛ wɔhyɛɛ noɔ no. 19Yosua nyamaa atɛfoɔ no ara pɛ, wɔsɔree pankran bɔ wuraa kuropɔn no mu. Wɔfaa kuropɔn no na wɔtoo mu ogya.\n20Aifoɔ no hwɛɛ wɔn akyi hunuu sɛ wisie kumɔnn aduru soro, na wɔannya baabi ankɔ, ɛfiri sɛ Israelfoɔ no a wɔdwane kɔɔ ɛserɛ so no danee wɔn ani taa wɔn. 21Ɛberɛ a Yosua ne Israelfoɔ a wɔaka no hunuu sɛ atɛfoɔ no afa kuropɔn no, na wisie ayɛ kumɔnn wɔ ewiem no, wɔdanee wɔn ho bɛto hyɛɛ Aifoɔ no so. 22Israelfoɔ a na wɔwɔ kuropɔn no mu firii akyire hyɛɛ aseɛ kunkumm atamfoɔ no. Enti Ai mmarima no dii nsensɛn mu na wɔn nyinaa wuwuiɛ. Anka obi biara. 23Ai ɔhene nko ara na wɔkyeree no anikann de no brɛɛ Yosua.\n24Ɛberɛ a Israelfoɔ akodɔm kunkumm Ai mmarima a wɔpue firii kuropɔn no mu wieeɛ no, wɔsane kɔɔ kuropɔn no mu kɔkunkumm wɔn a wɔaka wɔ mu nyinaa. 25Enti ɛda no, wɔkunkumm nnipa a wɔwɔ Ai nyinaa; na wɔn ano si mpem dumienu. 26Yosua sɔɔ ne pea no mu saa ara kɔsii sɛ obiara a ɔte Ai no, wɔsɛee no pasaa. 27Anantwie ne agyapadeɛ a ɛwɔ kuropɔn no mu nko ara na wɔansɛe no; Israelfoɔ no ankasa faeɛ, sɛdeɛ Awurade hyɛɛ Yosua no.\n28Enti, Ai bɛdanee mmubuiɛ esie ne asase bonini de bɛsi ɛnnɛ. 29Yosua sɛnee Ai ɔhene wɔ dua bi so gyaa no dua no so kɔsii anwummerɛ. Owia kɔtɔeɛ no, Israelfoɔ no yii amu no de no kɔtoo kuropɔn no ɛpono ano. Wɔhyɛɛ aboɔ esie wɔ ne so a ɛda so wɔ hɔ bɛsi ɛnnɛ.\nWɔhyɛ Awurade Apam No Mu Den\n30Yosua sii afɔrebukyia maa Awurade, Israel Onyankopɔn, wɔ Ebal bepɔ so. 31Ɔdii nkyerɛkyerɛ a Mose a ɔyɛ Awurade ɔsomfoɔ atwerɛ wɔ Mmara Nwoma no mu sɛ, “Fa aboɔ a wɔntwaeɛ na wɔmfaa adwinnadeɛ nsensenee ho si afɔrebukyia ma me.” Na wɔbɔɔ ɔhyeɛ afɔdeɛ ne asomdwoeɛ afɔdeɛ maa Awurade wɔ afɔrebukyia no so. 32Na Yosua twerɛɛ Mose Mmara no guu afɔrebukyia no aboɔ no so wɔ ɛberɛ a na Israelfoɔ no rehwɛ no. 33Afei, Israelfoɔ nyinaa, ahɔhoɔ ne ɔmanfoɔ, ntuanofoɔ, adwumayɛfoɔ ne atemmufoɔ nyinaa, wɔkyɛɛ wɔn mu akuo mmienu. Ekuo baako gyinaa Gerisim bepɔ ayaase ɛnna ekuo baako nso gyinaa Ebal bepɔ ayaase. Akuo mmienu yi dii nhwɛanimu. Na Lewifoɔ asɔfoɔ a wɔso Awurade Apam Adaka no gyinaa wɔn mfimfini. Wɔyɛɛ yeinom nyinaa sɛdeɛ Awurade ɔsomfoɔ Mose nkyerɛkyerɛ a ɔnam so hyiraa Israelfoɔ no teɛ.\n34Afei, Yosua kenkanee nhyira ne nnome nsɛm a Mose atwerɛ wɔ Mmara Nwoma no mu no kyerɛɛ wɔn. 35Asɛm biara a Mose ahyɛ no, Yosua kenkan kyerɛɛ ɔman mu no a mmaa, mmɔfra ne ahɔhoɔ a wɔne Israelfoɔ no teɛ no nso ka ho.\nASCB : Yosua 8